open-index/open-wikipedia-markdown huggingface dataset:
নিন ডুয়ং লান ঙক

**নিন ডুয়ং লান ঙক** (জন্ম: ৪ এপ্ৰিল ১৯৯০) আধুনিক প্ৰজন্মৰ অন্যতম শ্ৰেষ্ঠ ভিয়েটনামী অভিনেত্ৰী। যিয়ে *দ্য ফ্লটিং লাইভছত* মুখ্য চৰিত্ৰত অভিনয় কৰি জনপ্ৰিয়তা লাভ কৰে, যাৰ বাবে তেওঁ ২০১০ চনৰ কাইট বঁটাত শ্ৰেষ্ঠ মুখ্য অভিনেত্ৰীৰ বঁটা লাভ কৰে।

## প্ৰাথমিক জীৱন
ঙকে ১৯৯০ চনৰ ৪ এপ্ৰিলত ভিয়েটনামৰ হো চি মিন চহৰত জন্মগ্ৰহণ কৰিছিল। তেওঁ *হো চি মিন চিটি কলেজ অৱ ষ্টেজ পাৰফৰ্মেন্স এণ্ড চিনেমেটিক্স*ৰপৰা স্নাতক ডিগ্ৰী লাভ কৰে। 

## কেৰিয়াৰ
২০০৯ চনৰপৰা লান ঙকে মিউজিক ভিডিঅ’ আৰু বিজ্ঞাপন ভিডিঅ’ত কেইটামান সৰু সৰু ভূমিকা ল’বলৈ আৰম্ভ কৰে। ২০১০ চনত তেওঁ *দ্য ফ্লটিং লাইভছ*ত নুয়ঙৰ চৰিত্ৰত অভিনয় কৰে। এই ভূমিকাই তেওঁক ২০১০ চনৰ গোল্ডেন কাইট বঁটাত শ্ৰেষ্ঠ মুখ্য অভিনেত্ৰীৰ বঁটা আৰু ২০সংখ্যক গোল্ডেন ৰুষ্টাৰ বঁটাত বিদেশী ছবিৰ প্ৰিয় অভিনেত্ৰী বঁটা লাভ কৰাত সহায় কৰে।

তাৰ পিছৰ বছৰবোৰত লান ঙকে *দ্য টেইলাৰ*, *টাম কেম: দ্য আনটল্ড ষ্ট'ৰী*, আৰু *দ্য ৰয়েল ব্ৰাইড* আদি হিট ছবিত অভিনয় কৰে। ২০১৬ চনত *[[Jackpot (2015 film)|জেকপট]]*ত অভিনয় কৰি তেওঁ দ্বিতীয়বাৰৰ বাবে গোল্ডেন কাইট বঁটাত শ্ৰেষ্ঠ মুখ্য অভিনেত্ৰীৰ বঁটা লাভ কৰে।

অভিনয়ৰ উপৰি তেওঁ আন বহুতো মনোৰঞ্জনমূলক কাৰ্যত অংশ গ্ৰহণ কৰে। ২০১৫ চনত তেওঁ ভিয়েটনামী সংস্কৰণ *[[Bước nhảy hoàn vũ]]*ৰ ষষ্ঠ ছিজনৰ বিজয়ী হয়।

২০২৩ চনত তেওঁ VTV3-ৰ ৰিয়েলিটি কণ্ঠশিল্পী অনুষ্ঠান **, ভিয়েটনামী সংস্কৰণ *[[Sisters Who Make Waves]]*ত অংশগ্ৰহণ কৰে আৰু সফলতাৰে চূড়ান্ত সাতজনীয়া লাইনআপত স্থান লাভ কৰে।

২০২৪ চনৰ ৪ এপ্ৰিলত তেওঁ ছোৱালী গোট LUNAS-ৰ সদস্য হয়।

## তথ্যসূত্ৰ

## বাহ্যিক সংযোগ
* 
* 
* 

শ্ৰেণী:ভিয়েটনামী অভিনেত্ৰী
চেং ঙুয়েং কুইন চাউ

**চেং ঙুয়েং কুইন চাউ** (জন্ম ৩ জুলাই ১৯৯৪) হৈছে ভিয়েটনামৰ এগৰাকী শীৰ্ষ মহিলা মডেল, MC আৰু অভিনেত্ৰী। তেওঁ সৰ্বাধিক জনপ্ৰিয়তা লাভ কৰে চলচ্চিত্ৰসমূহত অংশগ্ৰহণ কৰাৰ পাছত, যেনে *আপল ট্ৰী ব্লুমছ*, *ডেড, আই এড ছ'ৰী*, আৰু বিশেষকৈ মিছ গ্ৰেণ্ড ভিয়েটনাম ২০২২-ত ১ম ৰানাৰ-আপ হৈ বিৰাট সফলতা অৰ্জন কৰে।

## জীৱনী
চেং চাউ লম ডংত জন্ম আৰু পালন-পোষণ হৈছে, য’ত তেওঁ *ভো ট্ৰুং টোয়ান হাইস্কুল*ত অধ্যয়ন কৰিছিল। তাৰপাছত তেওঁ হো চি মিন চিটিৰ *ইউনিভাৰ্ছিটি অৱ ফাইনেন্স–মাৰ্কেটিং*ৰ পৰা উত্তীৰ্ণ হয়। অধ্যয়নৰ সময়ত তেওঁ মডেল হিচাপে কাম কৰিছিল আৰু বহুতো মডেল আৰু সৌন্দৰ্য প্ৰতিযোগিতাত অংশগ্ৰহণ কৰে। ২০১৭ চনৰ আগলৈ তেওঁ ভিয়েটনামত যথেষ্ট জনপ্ৰিয় হৈছিল, কিন্তু ২০২২ চনৰ পৰ্যন্ত, সৌন্দৰ্য প্ৰতিযোগিতা আৰু চলচ্চিত্ৰত অংশগ্ৰহণৰ পিছত তেওঁ শীৰ্ষ মডেল হিচাপে স্বীকৃতি লাভ কৰে।

## কেৰিয়াৰ
২০১৩ চনত তেওঁ F-idol প্ৰতিযোগিতাত অংশগ্ৰহণ কৰে আৰু এক প্ৰভাৱশালী বঁটা লাভ কৰে। ২০১৪ চনত তেওঁ ভিয়েটনাম ফেশ্বন আইকনত অংশগ্ৰহণ কৰি বিজয়ী হয়। একে বছৰত তেওঁ প্ৰজেক্ট ৰানৱে ভিয়েটনামৰ মডেল হিচাপে অংশগ্ৰহণ কৰে আৰু বিজয়ী হয়। তাৰ পিছত নিউ ইয়ৰ্ক চিটি আৰু পেৰিছত পাৰফৰ্ম কৰে। তাৰপাছত তেওঁ ভিয়েটনামচ নেক্সট টপ মডেল ছেচন ৫-ত অংশগ্ৰহণ কৰি টপ ৯-ত স্থান লাভ কৰে। ২০১৪ চনত তেওঁ একাধিক প্ৰতিযোগিতা বিজয়ী হোৱাৰ ফলত সংবাদ মাধ্যমসমূহৰ প্ৰধান মনোযোগৰ বিষয় হয়।

তেওঁৰ প্ৰচাৰ-প্ৰসাৰ আৰু মিডিয়াৰ সহায়ত, তেওঁ মিছ ইউনিভাৰ্ছ ভিয়েটনাম ২০১৫-ত অংশগ্ৰহণ কৰি টপ ১৫-ত স্থান লাভ কৰে। ২০১৬ চনত তেওঁ মিছ আ’ও জাই ভিয়েটনামত অংশগ্ৰহণ কৰি টপ ৫-ত স্থান লাভ কৰে। ২০১৭ চনত মাষ্টাৰচেফ ভিয়েটনামত অংশগ্ৰহণ কৰি এপিছড ৫-ত ৰোধ হয়। ২০২২ চনত তেওঁ মিছ গ্ৰেণ্ড ভিয়েটনামত অংশগ্ৰহণ কৰি ১ম ৰানাৰ-আপৰ খিতাপ লাভ কৰে।

## চলচ্চিত্ৰসমূহ
চেং চাউ বহুতো চলচ্চিত্ৰত অভিনয় কৰিছে, উল্লেখযোগ্য:
* *ফ্লাছণ্ট ক্ৰিষ্টেল* (Crystal is not fragile)
* *চোল্ডিয়ৰ* 
* *কালাৰফুল লেন্সেছ* 
* *আপল ট্ৰী ব্লুমছ* 
* *ফাইণ্ড এ হাজ্বেণ্ড ফৰ মাদাৰ-ইন-ল* 
* *মিছ ৱেণ্ডাৰাৰ* 
* *ডাড, আই'ম ছ'ৰী* 
* *মিছ গেংষ্টাৰ* 

ভিয়েটনামীত ছবিসমূহৰ নাম হ'ল: *Pha lê không dễ vỡ*, *Người lính*, *Ống kính muôn màu*, *Cây táo nở hoa*, *Kiếm chồng cho mẹ chồng*, *Bố già* আদি।

## তথ্যসূত্ৰ

শ্ৰেণী:ভিয়েটনামী অভিনেত্ৰী
ইয়াছমিন ৱাইনালডাম

**ইয়াছমিন ৱাইনালডাম** (জন্ম ১০ জুলাই ১৯৯৮) এগৰাকী ডাচ ফেশ্বন মডেল। তেওঁ নিজৰ আত্মবিশ্বাসী ৰানৱে ৱাকৰ বাবে পৰিচিত।

## প্ৰাৰম্ভিক জীৱন
ৱাইনালডামৰ জন্ম নেদাৰলেণ্ডছৰ আমষ্টাৰডামত হৈছিল। তেওঁৰ পিতৃ ছুৰিনামৰ আৰু মাতৃ নেদাৰলেণ্ডৰ। তেওঁ ১৬ বছৰ বয়সত নিউ ইয়ৰ্কলৈ স্থানান্তৰিত হয়।

## কৰ্মজীৱন
ৱাইনালডামে ২০১৪ চনৰ এলিট মডেল লুক প্ৰতিযোগিতাত অংশগ্ৰহণৰ জৰিয়তে নিজৰ মডেলিং জীৱনৰ আৰম্ভণি কৰে, য’ত তেওঁ নেদাৰলেণ্ডক প্ৰতিনিধিত্ব কৰিছিল আৰু এলিট মডেল মেনেজমেণ্টৰ আমষ্টাৰডাম শাখাৰ সৈতে চুক্তি লাভ কৰিছিল। এলিট ৱৰ্ল্ডৱাইড আৰু দ্য ছ’চাইটিৰ সৈতে চুক্তিবদ্ধ হোৱাৰ পিছত, তেওঁ জঁ-পল গল্টিয়ে হ’ট কুটুৰ ফল/ৱিন্টাৰ ১৫ শ্ব’ত প্ৰথমবাৰৰ বাবে ৰানৱেত খোজ কাঢ়িছিল। ২০১৬ চনৰ বসন্ত/গ্ৰীষ্ম (এছ/এছ ১৬) মৌচুমত তেওঁ কেৱল প্ৰাডাৰ বাবে ৰানৱেত খোজ কাঢ়িছিল আৰু পৰৱৰ্তী সময়ত ছাছা পিভোভাৰোভা আৰু নাটালিয়া ভ’ডিয়ানোভাৰ সৈতে প্ৰাডাৰ বিজ্ঞাপন অভিযানত অংশগ্ৰহণ কৰিছিল। তেওঁৰ প্ৰথম মেগাজিন কভাৰ আছিল আই-ডি মেগাজিনৰ ছামাৰ ২০১৬ সংখ্যা। ২০১৮ চনত তেওঁ ভিক্টোৰিয়া’ছ ছিক্ৰেট ফেশ্বন শ্ব’ত প্ৰথমবাৰৰ বাবে অংশগ্ৰহণ কৰে।

২০১৭ চনত ভ’গ আৰেবিয়াই তেওঁক “১১ জন চাবলগীয়া মডেল”ৰ তালিকাত অন্তৰ্ভুক্ত কৰে।

২০১৭ চনৰ পৰা ২০১৯ চনলৈকে তেওঁ মডেলছ ডট কমৰ “টপ ৫০” তালিকাত অন্তৰ্ভুক্ত হৈছিল আৰু “টপ ছেক্সিয়েষ্ট” তালিকাতো স্থান লাভ কৰিছিল। ২০১৮ চনত তেওঁ বিজনেছ অৱ ফেশ্বনৰ ফেশ্বন উদ্যোগ গঢ় দিয়া ৫০০ জন প্ৰভাৱশালী ব্যক্তিৰ তালিকাত স্থান লাভ কৰে।

২০২১ চনত তেওঁ কেৱল এটা শ্ব’ত অংশগ্ৰহণ কৰে, যিটো আছিল চেনেল বসন্ত/গ্ৰীষ্ম ২০২২ (#পি এফ ডব্লিউ)। ইয়াৰ পিছত তেওঁ এক বছৰতকৈ অধিক সময় ৰানৱে পৰা বিৰতি লয়। ২০২৩ চনৰ জুলাই মাহত তেওঁ ভেলেণ্টিনো কুটুৰ শৰৎ/শীত ২০২৩ শ্ব’ত পুনৰ ৰানৱেত খোজ কাঢ়ি ঘূৰি আহে। মাৰ্চ ২০২৪ চনত মনক্লেৰৰ সৈতে ৰানৱেত খোজ কাঢ়ি তেওঁ সম্পূৰ্ণ ৰূপে কামবেক কৰে।

## ব্যক্তিগত জীৱন
২০১৯ চনত ৱাইনালডামে আমেৰিকান ৰেপাৰ জি-ইজিৰ সৈতে সম্পৰ্কত আছিল। ২০২০ চনত তেওঁ ইনষ্টাগ্ৰামত আমেৰিকান ৰেপাৰ মেগান থি ষ্টেলিয়নৰ সৈতে সম্পৰ্কত থকাৰ খবৰ পোৱা যায়।

২০২১ চনৰ পৰা তেওঁ অভিনেতা থমাছ ড’হাৰ্টিৰ সৈতে সম্পৰ্কত আছে।

## তথ্যসূত্ৰ

শ্ৰেণী:মডেল
শ্ৰেণী:নেডাৰলেণ্ডৰ ব্যক্তি
সবিতা চৌধুৰী

সবিতা চৌধুৰী এটা এগৰাকী কন্ঠশিল্পী আছিল। সবিতা চৌধুৰী মূলতঃ বাংলা ভাষাত গান গাবলৈ ব্যৱহাৰ কৰে, কিন্তু সেই অসমীয়া, হিন্দী, আৰু মালায়ালম ভাষাৰ গান গাইছিল। সেই সলিল চৌধুৰীৰ পত্নী আছিল, আৰু তাৰ সন্তান অন্তৰা চৌধুৰী আছিল, যে সেই মূলতঃ বাংলা আৰু হিন্দী ভাষাৰ গান গাইছিল।
আৰ্থী আহমেদ

**আৰ্থী আহমেদ** এগৰাকী বাংলাদেশী ভাৰতনাট্যমৰ নৃত্যশিল্পী, নৃত্য শিক্ষক আৰু সমাজকৰ্মী। ঢাকাত থকা তেওঁৰ একাডেমী *আৰ্থী আহমেদ নৃত্য একাডেমী* প্ৰাপ্তবয়স্ক লোকৰ নৃত্যৰ শিক্ষা দান আৰু সামূহিক প্ৰডাকচনৰ বাবে বেছিকৈ পৰিচিত। সমাজৰ মাজৰপৰা যৌনতাবাদ, নাৰীবিদ্বেষ আৰু সাংস্কৃতিক ঐতিহ্য অৱক্ষয়ৰ দৰে সমসাময়িক বিষয়সমূহৰ সৈতে মোকাবিলা কৰিবলৈ তেওঁ ভাৰতীয় শাস্ত্ৰীয় নৃত্য ব্যৱহাৰ কৰে। 

২০২৬ চনত বাংলাদেশ চৰকাৰে আহমেদক দ্বিতীয় সৰ্বোচ্চ অসামৰিক বঁটা একুশে পদক প্ৰদান কৰে।

## প্ৰাথমিক জীৱন আৰু কেৰিয়াৰ
তিনি বছৰ বয়সৰপৰাই আহমেদে নাচিবলৈ আৰম্ভ কৰিছিল। ইণ্ডিয়ান কাউন্সিল ফৰ কালচাৰেল ৰিলেচনৰপৰা বৃত্তি লাভ কৰাৰ পাছত ৰবীন্দ্ৰ ভাৰতী বিশ্ববিদ্যালয়ৰপৰা ভাৰতনাট্যমত বি এ আৰু এম এ ডিগ্ৰী লাভ কৰে। ইয়াৰ উপৰি তেওঁ মাদ্ৰাজ বিশ্ববিদ্যালয়ৰপৰা নৃত্য শিক্ষাৰ শিক্ষক প্ৰশিক্ষণ ডিপ্লমা লাভ কৰিছে, মুখ্য বিষয় নৃত্য মনোবিজ্ঞান।

আহমেদৰ প্ৰথমাৱস্থাৰ ছাত্ৰ-ছাত্ৰী আছিল শিশু, কিন্তু ২০২০ চনৰ ক’ভিদ মহামাৰীৰ সময়ত তেওঁ প্ৰাপ্তবয়স্ক নবীন শিকাৰুসকলৰ বাবে নৃত্যৰ পাঠদান আৰম্ভ কৰিছিল। আৰম্ভণিৰ ২৫ গৰাকী ছাত্ৰ-ছাত্ৰীৰপৰা গৈ আজি তেওঁৰ শিষ্যৰ সংখ্যা হৈছেগৈ ৬০০ গৰাকী। তেওঁ কয় যে, তেওঁৰ নিৰ্দেশনাই নৃত্যৰ জৰিয়তে মনৰ আৱেগিক নিৰাময়ৰ ওপৰত গুৰুত্ব আৰোপ কৰে: মানুহে নিজৰ শৰীৰটোক ঘৃণা কৰি, নিজকে সন্দেহ কৰি, বহুত দেৰি হৈছে বুলি মনত সংশয় লৈ সোমাই আহে। কিন্তু সময়ৰ লগে লগে সেই ভাববোৰ জোকাৰি পেলাবলৈ আৰম্ভ কৰে। কিছুমানে জীৱনৰ হতাশা, নিৰাপত্তাহীনতা, উদ্বেগৰপৰা ওলাই আহিছে। ই কেৱল নাচ নাচিবলৈ শিকা নহয়। ই আকৌ জীয়াই থকা অনুভৱ কৰিবলৈ শিকা।

২০২৩ চনত আহমেদৰ প্ৰযোজনাত সৃষ্ট সখীত ৯০ গৰাকী মহিলা নৃত্যশিল্পীয়ে অংশ গ্ৰহণ কৰিছিল। ২০২৫ চনৰ আগষ্ট মাহত ঢাকা বিশ্ববিদ্যালয়ৰ সূক্ষ্ম কলা অনুষদত অনুষ্ঠিত *ঘোনোঘোটা* আছিল ৰবীন্দ্ৰনাথ ঠাকুৰৰ কৰ্মৰাজিৰ আধাৰত বাৰিষা থিমৰ প্ৰডাকচন। নৱপল্লৱ ২, তেওঁৰ একাডেমীৰ নৱেম্বৰ ২০২৫ চনৰ আবৃত্তিমূলক প্ৰদৰ্শনী, ই *বাংলাদেশ গাৰ্ল গাইড এছ'চিয়েচন*ৰ মুখ্য কাৰ্যালয়ত অনুষ্ঠিত হৈছিল।
## তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:নৃত্যশিল্পী
শ্বিমূল ইউচুফ

**শ্বিমূল ইউচুফ** ( ) এগৰাকী বাংলাদেশী অভিনেত্ৰী, পৰিচালক আৰু গায়িকা। ২০২৩ চনত বাংলাদেশৰ অসামৰিক লোকৰ বাবে দ্বিতীয় সৰ্বোচ্চ বঁটা একুশে পদক বঁটা লাভ কৰে।

## প্ৰাথমিক জীৱন
১৯৫৭ চনৰ ২৪ মাৰ্চত ঢাকাত জন্মগ্ৰহণ কৰা ইউচুফ সাতজন ভাই-ভনীৰ ভিতৰত সৰু। ওডিচিৰ নৃত্যশিল্পী মিনু হক তেওঁৰ ভগ্নী। বিক্ৰমপুৰৰ পিতৃ মেহতাৰ বিল্লাহ কমলাপুৰৰ গায়ক আছিল। পাঁচ বছৰ বয়সৰপৰাই শ্বিমূলে গান গাবলৈ আৰম্ভ কৰিছিল। ৰেডিঅ' আৰু টেলিভিছনত কণ্ঠদান কৰিছিল আৰু "কচি কাঁচেৰ মেলা" নামৰ শিশু অনুষ্ঠানত গীত গাইছিল। উস্তাদ হেলালুদ্দিন, পি চি গোমেজ, আলতাফ মাহমুদ, আৰু আব্দুল লতিফৰপৰা শাস্ত্ৰীয় আৰু পৰম্পৰাগত গীতৰ প্ৰশিক্ষণ লৈছিল।। শ্বিমূলে সমাজ বিজ্ঞানত অনাৰ্ছ সম্পূৰ্ণ কৰে। ইনষ্টিটিউট অৱ ফাইন আৰ্টছত ভৰ্তি হোৱাৰ লগতে স্কুলীয়া শিক্ষাৰ বাবে বৰোদা স্কুল অৱ ফাইন আৰ্টছলৈও যায়।

## কেৰিয়াৰ
ইউচুফে প্ৰথমবাৰৰ বাবে ১৯৭২ চনত স্বাধীনতা সংগ্ৰামীসকলৰ বাবে ধন সংগ্ৰহৰ বাবে আব্দুল্লা আল মামুনৰ এখন নাটকত থিয়েটাৰত অভিনয় কৰে।  ১৯৭৪ চনত তেওঁৰ সহোদৰসকলে আন এগৰাকী অভিনেত্ৰীৰ প্ৰক্সি হ’বলৈ কোৱাৰ পিছত তেওঁক ঢাকা থিয়েটাৰত অন্তৰ্ভুক্ত হয়। ১৯৭৫ চনত তেওঁৰ নাটক "মুণ্টাছিৰ ফেণ্টাচি"ৰ পিছত শ্বিমূলে অভিনয়ক গুৰুত্বসহকাৰে ল'বলৈ আৰম্ভ কৰে। তেওঁ কাছাই (১৯৭৬), চৰ খকৰা (১৯৭৭), শকুন্তলা (১৯৭৮), ফানি মনোছা (১৯৮০), কিটন খোলা (১৯৮১), কেৰামোট মংগল (১৯৮৫), হাট হাদৈ (১৯৮৯), আৰু চাকা (১৯৯০) আদি ছবিৰ কাম কৰিছিল।  ১৯৯০ চনৰ সময়ছোৱাত তেওঁ জয়বতী কন্যাৰ মন (১৯৯৫) আৰু বনো পাংশুল (১৯৯৮) ছবিত অভিনয় কৰিছিল।
### বিনোদিনী
ভ্ৰাম্যমাণ থিয়েটাৰত তেওঁৰ অন্যতম ৰচনা হৈছে ১৯ শতিকাৰ এগৰাকী অভিনেত্ৰী বিনোদিনী দাসীৰ আধাৰত নিৰ্মিত নাটক বিনোদিনী। ই এক ব্যক্তিৰ শ্ব’ য’ত ইউচুফে বিনোদিনীৰ চৰিত্ৰটো চিত্ৰিত কৰাৰ লগতে বাকী চৰিত্ৰবোৰৰ সংলাপো আগবঢ়াইছিল। চিত্ৰনাট্যকাৰ ছায়মন জাকাৰিয়াই ৰচনা কৰা নাটকখন পৰিচালনা কৰিছিল শ্বিমূলৰ স্বামী নাছিৰুদ্দিন ইউচুফে। নাটকখনে প্ৰধানকৈ বিনোদিনী দাসীৰ জীৱনক চিৰস্থায়ী কৰি ৰাখিছিল কাৰণ তেওঁ নাট্যক্ষেত্ৰত নিজৰ কেৰিয়াৰ দীঘলীয়া কৰিবলৈ সংগ্ৰাম কৰিছিল। শ্বিমূলে কয় যে "[নাটকখনে] বাস্তৱক দেখুৱাইছে, আজি এগৰাকী অভিনেত্ৰীয়ে সন্মুখীন হোৱা সংঘাত আৰু বৈপৰীত্য, বিনোদিনীৰ সময়ৰপৰা বিশেষ পৰিৱৰ্তন হোৱা নাই। স্পষ্টভাৱে মই এনে বাস্তৱতাৰদ্বাৰা প্ৰভাবিত হৈছোঁ।"
## বঁটা-সন্মান
*মুনিয়েৰ চৌধুৰী বঁটা (২০২৪)
*একুশে পদক (২০২৩)
*শ্ৰেষ্ঠ সাজ-পোছাক ডিজাইনৰ বাবে বাংলাদেশ ৰাষ্ট্ৰীয় চলচ্চিত্ৰ বঁটা (২০০৯)
*শ্ৰেষ্ঠ সংগীত পৰিচালকৰ বাবে বাচছাছ বঁটা (২০০৯)
*শ্ৰেষ্ঠ মহিলা প্লেবেক গায়িকাৰ বাবে বাচছাছ বঁটা (২০০৯)
*অনন্যা শীৰ্ষ দহটা বঁটা (২০০৩)
*জাকাৰিয়া স্মৃতি বঁটা (১৯৯৯)
*দিব্যশ্ৰী পদক
*লোকনাট্য পদক
*আৰোণো দিপু পদক
*ঋষি পদক
*ৰুদ্ৰ পদক
*মোঃ শ্বাহিদুল্লাহ বঁটা
*জাহাংগীৰ বঁটা
*প্ৰথম আলো জৰীপ বঁটা
*নাৰী দিৱসৰ বিশেষ বঁটা

## তথ্যসূত্ৰ

শ্ৰেণী:বাংলাদেশৰ অভিনেত্ৰী
শ্ৰেণী:বাংলাদেশৰ কণ্ঠশিল্পী
অঞ্জনা চুলতানা

**অঞ্জনা চুলতানা** ( জন্ম: ২৭ জুন ১৯৬৫ – ৪ জানুৱাৰী ২০২৫) এগৰাকী বাংলাদেশী চলচ্চিত্ৰ অভিনেত্ৰী আছিল। তেওঁ ৩০০খনতকৈও অধিক ছবিত অভিনয় কৰিছিল। *পৰিণীতা*(১৯৮৬) নামৰ ছবিত অভিনয় কৰি শ্ৰেষ্ঠ অভিনেত্ৰীৰ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰে।

## প্ৰাথমিক জীৱন
১৯৬৫ চনৰ ২৭ জুনত বাংলাদেশত জন্মগ্ৰহণ কৰা চুলতানাই তেতিয়াৰ পূব পাকিস্তানৰ ঢাকাত ডাঙৰ-দীঘল হৈছিল। সৰুৰেপৰাই তাই দেশ-বিদেশৰ বিভিন্ন মঞ্চত নাচিবলৈ নিমন্ত্ৰণ পাইছিল। ন বছৰ বয়সত ঢাকা বিশ্ববিদ্যালয়ৰ তেতিয়াৰ ইকবাল হলত নৃত্য প্ৰদৰ্শন কৰি অভিনেতা সোহেল ৰাণাৰ দৃষ্টি আকৰ্ষণ কৰিছিল। ১৪ বছৰ বয়সত তেওঁ তেওঁক পুনৰ লগ পায় এটা অনুষ্ঠানত য'ত ৰাণাই তেওঁক চলচ্চিত্ৰ জগতত যোগদান কৰাৰ প্ৰস্তাৱ দিছিল।

## কেৰিয়াৰ
চুলতানাই *সেতু* ছবিৰ যোগেৰে অভিনয়ত আত্মপ্ৰকাশ কৰে। তেওঁৰ প্ৰথম মুক্তি পোৱা ছবি হৈছে ছামছুদ্দিন টোগৰৰদ্বাৰা পৰিচালিত *দস্যু বনহুৰ* (১৯৭৬)। *মাটিৰ মায়া* (১৯৭৬) ছবিত তেওঁৰ ব্ৰেকথ্ৰু লাভ কৰে।

আশিক্ষিতো (১৯৭৮), ৰজনীগন্ধা (১৯৮২), আশাৰ আলো (১৯৮২), জিনজিৰ (১৯৭৯), অনাৰকলি, বিধাতা (১৯৮৯), বৌৰাণী, সোণাৰ হৰিণ, মানা, ৰাম ৰহিম জন, সনাই, শোহাগ, মাটিৰ পুতুল, ছাহেব বিবি গোলাম, আৰু অভিযানকে ধৰি তেওঁ ৩০খন ছবিত অভিনেতা ৰাজ্জাকৰ বিপৰীতে অভিনয় কৰিছিল (১৯৮৪)।

## ব্যক্তিগত জীৱন আৰু মৃত্যু
চুলতানাৰ বিবাহ হৈছিল প্ৰযোজক-পৰিচালক আজিজুৰ ৰহমান বুলীৰ সৈতে। বিবাহৰ সময়ছোৱাত তেওঁৰ দুখন ছবি "লালু চৰ্দাৰ" আৰু "নেপালী মেয়ে"ত অভিনয় কৰে। তেওঁ ধূমপান বিৰোধী সংস্থা *মানস*ৰ উপ-সভানেত্ৰী হিচাপে কাৰ্যনিৰ্বাহ কৰিছিল।

শৰীৰত তেজৰ সংক্ৰমণ ধৰা পৰাৰ লগে লগে মুমূৰ্ষু অৱস্থাত দহ দিন চুলতানাক এখন ব্যক্তিগত চিকিৎসালয়ৰ ইনটেনচিভ কেয়াৰ ইউনিটত ভৰ্তি কৰোৱা হৈছিল। ২০২৫ চনৰ ১ জানুৱাৰীত তেওঁক বংগবন্ধু শ্বেখ মুজিবুৰ চিকিৎসা বিশ্ববিদ্যালয়লৈ বদলি কৰা হয়। ৪ জানুৱাৰীত ৫৯ বছৰ বয়সত তেওঁৰ মৃত্যু হয়।

## বঁটা-সন্মান
তেওঁ কেইবাটাও বঁটা আৰু বিভিন্ন সন্মান বুটলিবলৈ সক্ষম হয়। ১৯৮৬ চনত পৰিণীতাৰ বাবে শ্ৰেষ্ঠ অভিনেত্ৰীৰ ৰাষ্ট্ৰীয় বঁটা, ১৯৮৯ চনত ৰাম ৰহিম জন ছবিৰ বাবে শ্ৰেষ্ঠ অভিনেত্ৰীৰ বিশ্বাস বঁটা লাভ কৰে।

## তথ্যসূত্ৰ
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:বাংলাদেশৰ অভিনেত্ৰী
শাৰদা শৰ্মা

**শাৰদা শৰ্মা** (নেপালী: शारदा शर्मा, জন্ম: ১৯৫৮) এগৰাকী নেপালী লেখিকা আৰু কবি। তেওঁৰ প্ৰথম উপন্যাস *তাপ*ৰ বাবে তেওঁ ২০১২ চনত পদ্মশ্ৰী সাহিত্য সম্মান লাভ কৰিছিল।

## প্ৰাথমিক জীৱন আৰু শিক্ষা
শৰ্মাৰ জন্ম ১৯৫৮ চনত স্যাংজা, নেপালত হৈছিল। তেওঁৰ পিতৃ এজন লেখক আৰু সম্পাদক আছিল, যি নেপালী প্ৰকাশনসমূহত অৱদান আগবঢ়াইছিল। শৰ্মা আঠ বছৰ বয়সতে পখোৰাত থাকোতে কবিতা লিখা আৰম্ভ কৰিছিল। 

পৰিয়ালৰ সহায়ত তেওঁ কাঠমাণ্ডুস্থিত ত্ৰিভূৱন বিশ্ববিদ্যালয়ত ভৰ্তি হয় আৰু প্ৰথমে বিজ্ঞান আৰু তাৰ পিছত কলা শাখাত অধ্যয়ন কৰি মাষ্টাৰ্ছ ডিগ্ৰী লাভ কৰে।

## কৰ্মজীৱন
শৰ্মাই ১৯৮২ চনত প্ৰথম প্ৰসিদ্ধি লাভ কৰিছিল, লেখক বি পি কৈৰালাৰ সন্মানত লিখা কবিতা প্ৰকাশ কৰাৰ পাছত। ১৯৮৭ চনত তেওঁ প্ৰথম কবিতাসংগ্ৰহ *সীমান্ত অনুভূতি* প্ৰকাশ কৰে। ১৯৯১ চনত সৰু কাহিনীৰ সংকলন *আস্থাৰ ভগ্নাৱশেষ* আৰু ১৯৯২ চনত কবিতাসংগ্ৰহ *যুদ্ধোপৰত* প্ৰকাশিত হয়। ১৯৯৬ চনত তেওঁ কোইৰালাৰ মহিলা চৰিত্ৰসমূহৰ ওপৰত এক গ্ৰন্থিয় অধ্যয়ন প্ৰকাশ কৰে। 

মুঠতে, তেওঁ প্ৰায় ১২খন গ্ৰন্থ লিখিছে, য’ত কবিতা, সৰু কাহিনী, সাহিত্য সমালোচনা আৰু উপন্যাস অন্তৰ্ভুক্ত। 

তেওঁৰ প্ৰথম উপন্যাস *তাপ* ২০১২ চনত প্ৰকাশিত হয় আৰু সেই বছৰ পদ্মশ্ৰী সাহিত্য সম্মান লাভ কৰে। উপন্যাসটো বিভিন্ন পটভূমিৰ ব্যক্তিসকলৰ কাহিনী একত্ৰিত কৰি পৰিপ্ৰেক্ষিত পৰিৱৰ্তন কৰি লিখা হৈছে। তাৰ পিছত ২০১৬ চনত *কম্পা* প্ৰকাশিত হয়, যি ২০১৫ চনৰ নেপাল ভূমিকম্পৰ প্ৰেৰিত।

২০২০ চনত তেওঁৰ কবিতাসংগ্ৰহ *যাত্ৰা* মাদান পুৰস্কাৰৰ বাবে শৰ্টলিষ্ট হৈছিল।

শৰ্মাৰ লেখা সাধাৰণতে আধ্যাত্মিকতা আৰু বিশ্বৰ ৰহস্যৰ ওপৰত কেন্দ্ৰিত, আৰু মহিলা দৃষ্টিভংগী অন্তৰ্ভুক্ত কৰে। তেওঁ তেওঁৰ লেখনি আৰু নেপাৰ পৰিয়াল পৰিকল্পনা সংস্থাৰ কামৰ জৰিয়তে নাৰীবাদী বাৰ্তা প্ৰচাৰ কৰে।

## ব্যক্তিগত জীৱন
১৯৭৮ চনত শৰ্মাই ৰাজনীতিবিদ নৰহৰি আচাৰ্যৰ সৈতে বিবাহবন্ধনৰে আবদ্ধ হয়। তেওঁলোকৰ দুটা সন্তান আছে।

## প্ৰধান কৰ্মসমূহ

### কবিতা
* *সীমান্ত অনুভূতি* (Boundless Emotions, 1987) 
* *যুদ্ধোপৰত* (After the War, 1992)
* *স্বৰ্ণসূত্ৰ* (Golden Rules, 1995)
* *যাত্ৰা* (Yatrama, 2019)

### সৰু কাহিনী
* *আস্থাৰ ভগ্নাৱশেষ* (Ruins of Convictions, 1991)
* *অগ্নিস্পৰ্শ* (A Touch of Fire, 2013)

### উপন্যাস
* *তাপ* (Taap, 2012)
* *কম্পা* (Kampa, 2016)

### সাহিত্য সমালোচনা
* *B.P. কোইৰালাৰ নাৰী চৰিত্ৰ: দৃষ্টিভংগী আৰু আশা* (B.P. Koirala’s Women Characters: Perspectives and Expectations, 1996)

## তথ্যসূত্ৰ


শ্ৰেণী:নেপালৰ ব্যক্তি
শ্ৰেণী:নেপালী সাহিত্য
শ্ৰেণী:নেপালৰ সাহিত‍্যিক
বেনজিৰ চালাম

**বেনজিৰ চালাম** বাংলাদেশৰ এগৰাকী ভাৰতীয় শাস্ত্ৰীয় আৰু লোক নৃত্যশিল্পী। তেওঁৰ জন্ম ১৯৭৯ চনৰ ১৭ জানুৱাৰীত বাংলাদেশৰ ৰাজশাহী জিলাত।

## কেৰিয়াৰ
বেনজিৰৰ পিতৃ-মাতৃৰ নাম মোঃ আব্দুছ চালাম আৰু কোহিনুৰ চালাম। ১৯৮৩ চনত বাংলাদেশৰ ৰাজশ্বাহীত আব্দুল হাছিব পান্নাৰ নিক্কোন শিল্পী গোষ্ঠী নামৰ নৃত্য বিদ্যালয়ত নৃত্যৰ জীৱন আৰম্ভ কৰিছিল। বাংলাদেশৰ শিশু একাডেমীয়ে আয়োজন কৰা প্ৰতিযোগিতাৰ জৰিয়তে ১৯৮৬, ১৯৮৮ আৰু ১৯৮৯ চনৰ *জাতীয় সন্তান* হিচাপে গণ্য কৰা হৈছিল। সেই প্ৰতিযোগিতাবোৰত তেওঁ কথক, ভাৰতনাট্যম, আধুনিক নৃত্য আৰু লোকনৃত্য পৰিৱেশন কৰিছিল। ব্ৰিটিছ কাউন্সিল আৰু এএনজেড গ্ৰীণ্ডলেছ বেংকৰ পৃষ্ঠপোষকতাত ১৯৮৮ চনত ঢাকা জুনিয়ৰ আৰ্ট এণ্ড মিউজিক ফেষ্টিভেলত মণিপুৰী নৃত্য, মডাৰ্ণ ডান্স আৰু কথক নৃত্যত বেনজিৰে স্বৰ্ণ পদক লাভ কৰে। ১৯৯০ চনত বাংলাদেশৰ ঢাকাত অনুষ্ঠিত ৰাষ্ট্ৰীয় শিক্ষা সপ্তাহত ধ্ৰুপদী নৃত্য (কথক)ৰ প্ৰথম পুৰস্কাৰ লাভ কৰে। একে বছৰতে বাংলাদেশৰ ইউনেস্কো ক্লাবছৰ সাংস্কৃতিক বঁটাও তেওঁ লাভ কৰে। 

১৯৯৬ চনৰপৰা ১৯৯৯ চনৰ ভিতৰত ৰবীন্দ্ৰ ভাৰতী বিশ্ববিদ্যালয়ৰপৰা ওডিছিত স্নাতক (অনাৰ্ছ) ডিগ্ৰীৰ বাবে ইণ্ডিয়ান কাউন্সিল ফৰ কালচাৰেল ৰিলেচনছ (আইচিচিআৰ)ৰপৰা বেনজিৰে বৃত্তি লাভ কৰে। তেওঁ নিজৰ শ্ৰেণীৰ ভিতৰত প্ৰথম স্থান দখল কৰি বিশ্ববিদ্যালয়ৰ স্বৰ্ণ পদক লাভ কৰে। ইয়াৰ পিছত বেনাজিৰে বিশ্ববিদ্যালয়ৰপৰা ওডিচি নৃত্যত স্নাতকোত্তৰ ডিগ্ৰী সম্পূৰ্ণ কৰি প্ৰথম স্থান দখল কৰাৰ লগতে স্বৰ্ণ পদক লাভ কৰে। বিশ্ববিদ্যালয়ত থকা সময়ছোৱাত প্ৰখ্যাত নৃত্যশিল্পী মুৰলীধৰ মাঝি আৰু পৌশালী মুখাৰ্জীৰ শিষ্য আছিল। 

বৰ্তমান তেওঁ বাংলাদেশৰ ঢাকাত থকা নৃত্য বিদ্যালয় *নূপুৰ*ৰ নিজা স্কুলত ওডিচি নৃত্য শিকায়। ঢাকাৰ বাংলাদেশ শিশু একাডেমীৰ নৃত্য শিক্ষয়িত্ৰীও।

## তথ্যসূত্ৰ

শ্ৰেণী:নৃত্যশিল্পী
শ্ৰেণী:বাংলাদেশৰ ব্যক্তি
উষা শেৰচন

**উষা শেৰচন** (জন্ম: ২২ আগষ্ট ১৯৫৫) এগৰাকী নেপালী কবি, গীতিকাৰ আৰু লেখিকা। তেওঁ তিনিখন কবিতা সংকলন, এখন চুটি গল্প সংকলন আৰু এখন উপন্যাস প্ৰকাশ কৰিছে। লগতে তেওঁ পাঁচটা সংগীত এলবামৰ বাবে গীত ৰচনা কৰিছে। তেওঁৰ কবিতা আৰু গল্পসমূহত সামাজিক বিষয় আৰু নাৰীবাদী চিন্তাধাৰাৰ প্ৰতিফলন দেখা যায়। নেপালত কুইয়াৰ ব্যক্তিসকলক কেন্দ্ৰ কৰি গল্প লিখা লেখিকাসকলৰ ভিতৰত তেওঁ অন্যতম।

## প্ৰাৰম্ভিক জীৱন আৰু শিক্ষা
উষা শেৰচনৰ জন্ম ২২ আগষ্ট ১৯৫৫ (৬ ভাদ্ৰ ২০১২ বিক্ৰম সংবত) তাৰিখে পোখাৰা নগৰৰ নালামুখ অঞ্চলত এটা থাকালি পৰিয়ালত হৈছিল। তেওঁৰ পিতৃৰ নাম ঝপত বাহাদুৰ ভট্টাচন আৰু মাতৃৰ নাম য়ম কুমাৰী ভট্টাচন। বিদ্যালয় পৰ্যায়ৰ শিক্ষা (এছ. এল. চি.) সম্পূৰ্ণ কৰাৰ পাছত তেওঁৰ পিতৃ-মাতৃয়ে তেওঁক বিবাহ কৰিবলৈ অনুৰোধ কৰিছিল যদিও তেওঁ অধিক শিক্ষাৰ বাবে কাঠমাণ্ডুলৈ যাবলৈ সিদ্ধান্ত লয়। তেওঁৰ পিতৃয়ে পোখৰাৰ হিমা গৃহ প্ৰাসাদত ৰাজপৰিয়ালৰ তত্ত্বাৱধায়ক হিচাপে কাম কৰিছিল আৰু ৰাজপৰিয়ালে তেওঁৰ উচ্চ শিক্ষাত সহায় কৰিছিল। তেওঁ কাঠমাণ্ডুৰ ৰত্ন ৰাজ্য লক্ষ্মী কেম্পাছত অধ্যয়ন কৰে। তাৰ পাছত তেওঁ স্নাতক শিক্ষাৰ বাবে পোখৰাৰ পৃথ্বী নাৰায়ণ কেম্পাছত অধ্যয়ন কৰে।

## সাহিত্যিক জীৱন
পৃথ্বী নাৰায়ণ কেম্পাছত অধ্যয়নকালত তেওঁ সাৰু ভক্ত, তীৰ্থ শ্ৰেষ্ঠ, প্ৰকট প্ৰগেনী শিৱ, বিনোদ গৌচন আদি বহু লেখকৰ সৈতে পৰিচিত হয়। ৰত্ন ৰাজ্য লক্ষ্মী কেম্পাছত পঢ়াৰ সময়ৰে পৰা তেওঁ কবিতা লিখি আহিছিল যদিও প্ৰকাশ কৰা নাছিল। তেওঁৰ বন্ধু বিনোদ গৌচনে তেওঁৰ কবিতা *জিন্দগী* দেখি সেইটো নেপালৰ ৰাষ্ট্ৰীয় দৈনিক *গোৰ্খাপত্ৰ*লৈ প্ৰেৰণ কৰে আৰু ১৯৭৮ চনত কবিতাখন প্ৰকাশ পায়। তেওঁ সহলেখকসকলৰ সৈতে দুৰ্গা বৰাল (বাৎসায়ন)ৰ নেতৃত্বত পোখৰাত **পোখ্ৰেলী যুৱ সংস্কৃতি পৰিয়াল** নামৰ এটা সাহিত্যিক সংগঠন প্ৰতিষ্ঠা কৰে।

১৯৯১ চনত তেওঁ তেওঁৰ প্ৰথম কবিতা সংকলন *নজন্মেকা আস্থাহৰু* প্ৰকাশ কৰে। ১৯৯৯ চনত প্ৰকাশিত *অক্ষৰহৰুকা শিৱিৰবাটা* এখন মুকতকৰ সংকলন। ২০০৬ চনত তেওঁৰ তৃতীয় কবিতা সংকলন *সৰ্বকালীন পিণ্ড ৰ জাগৃতিক শংখঘোষ* প্ৰকাশ পায়।

২০০৯ চনত তেওঁ এজন গোপন সমলিঙ্গিক পুৰুষক জোৰকৈ বিবাহ কৰাবলৈ চেষ্টা কৰাৰ কাহিনী লৈ এটা চুটি গল্প প্ৰকাশ কৰে। ২০১৩ চনত তেওঁৰ প্ৰথম চুটি গল্প সংকলন *তেস্ৰো ৰং* প্ৰকাশ পায়। এই সংকলনত LGBTQI+ সমাজৰ বহু চৰিত্ৰ অন্তৰ্ভুক্ত আছে।

২০১৯ চনত তেওঁ তেওঁৰ প্ৰথম উপন্যাস *আধি* প্ৰকাশ কৰে। এই উপন্যাসখন যৌন নিপীড়নৰ সন্মুখীন হোৱা এগৰাকী মহিলাৰ জীৱন কাহিনীৰ ওপৰত আধাৰিত।

## বঁটা
সাহিত্য আৰু সংগীত ক্ষেত্ৰলৈ আগবঢ়োৱা অৱদানৰ বাবে তেওঁ প্ৰায় ১৩টা বঁটা লাভ কৰিছে, যাৰ ভিতৰত *পাৰিজাত ৰাষ্ট্ৰ প্ৰতিভা পুৰাস্কৰ* আৰু *ৰত্নশ্ৰী সুৱৰ্ণ পদক* উল্লেখযোগ্য।

## উল্লেখযোগ্য ৰচনা
**গ্ৰন্থ**

**সংগীত এলবাম**

## ব্যক্তিগত জীৱন
১৯৮২ চনত তেওঁ ডি.বি. শেৰচনৰ সৈতে বিবাহপাশত আৱদ্ধ হয়। তেওঁলোকৰ এজন পুত্ৰ আৰু এজনী কন্যা আছে।

## তথ্যসূত্ৰ

শ্ৰেণী:নেপালৰ ব্যক্তি
শ্ৰেণী:নেপালী ভাষাৰ কবি
শ্ৰেণী:লেখিকা
জুৰিনাহ হাছান

**জুৰিনাহ হাছান** (জন্ম ১৩ জুন ১৯৪৯) এগৰাকী মালয়েছিয়ান ৰাষ্ট্ৰীয় সাহিত্যিক। তেওঁ মালয়েছিয়াত আনুষ্ঠানিকভাৱে **সাস্তেৰাৱান নেগাৰা** নামেৰে জনাজাত ৰাষ্ট্ৰীয় সাহিত্যিক উপাধি লাভ কৰা প্ৰথমগৰাকী মহিলা লেখিকা।

## জীৱনী
জুৰিনাহ হাছানৰ জন্ম আলৰ ষ্টাৰ, কেদাহত হৈছিল। তেওঁ ইউনিভাৰ্চিটি চাইন্স মালেইছিয়াৰ পৰা স্নাতক ডিগ্ৰী লাভ কৰে। প্ৰায় পোন্ধৰ বছৰ চাকৰি কৰাৰ পাছত সাহিত্য সৃষ্টিৰ বাবে সময় উৎসৰ্গা কৰিবলৈ তেওঁ আগতীয়াকৈ অৱসৰ গ্ৰহণ কৰে। লেখালেখিৰ লগতে তেওঁ ইউনিভাৰ্চিটি পুত্ৰা মালেইছিয়াৰ পৰা স্নাতকোত্তৰ ডিগ্ৰী আৰু পাছত ইউনিভাৰ্চিটি অৱ মালায়াৰ পৰা পি.এইচ.ডি. ডিগ্ৰী লাভ কৰে।

১৯৭৪ চনত হাছানে *সেসায়ুপ জালান* শীৰ্ষক গ্ৰন্থখন ৰচনা কৰে। ইয়াৰ পাছত তেওঁ বহু কবিতা, চুটি গল্প আৰু উপন্যাস প্ৰকাশ কৰে, যাৰ কিছুমান ফৰাছী, স্পেনিছ আৰু ৰাছিয়ান ভাষালৈ অনুবাদ কৰা হৈছে। ১৯৮৪ চনত তেওঁ *পুত্ৰা পয়েট্ৰী এৱাৰ্ড* লাভ কৰে। তেওঁ বিশেষভাৱে *ফেচিং দা হাৰ্বাৰ*, *মেম’ৰাইজিং জুৰিনাহ হাছান: ট্ৰেকিং পয়েট্ৰী*, *ডিচিছনছ*, *দাৱাই দাৱাই* আৰু *ফ্ৰম মাউণ্ট জে’ৰাই টু পেকান ৰাবু* আদি গ্ৰন্থৰ বাবে পৰিচিত।

## বঁটা আৰু সন্মান
২০১৩ চনত তেওঁ ASEAN Poetry Award লাভ কৰি প্ৰথমগৰাকী মালয়েছিয়ান Sunthorn Phu Poet Laureate হিচাপে স্বীকৃতি লাভ কৰে।  
২০১৫ চনত মালয়েছিয়াৰ শিক্ষা মন্ত্ৰণালয়ৰ দ্বাৰা প্ৰদান কৰা ১৩তম ৰাষ্ট্ৰীয় সাহিত্য বঁটাত তেওঁ মালয়েছিয়াৰ ৰাষ্ট্ৰীয় সাহিত্য বঁটা লাভ কৰা প্ৰথমগৰাকী মহিলা লেখিকা হয়।  
এই সন্মানৰ সৈতে তেওঁ RM60,000 নগদ ধন আৰু নিজৰ ৰচনাৰ ৫০,০০০ কপি প্ৰকাশ কৰি গ্ৰন্থাগাৰ, বিদ্যালয় আৰু বিভিন্ন সংস্থালৈ বিতৰণ কৰাৰ বাবে RM500,000 অনুদান লাভ কৰে।

## তথ্যসূত্ৰ

শ্ৰেণী:মালয়েছিয়া
শ্ৰেণী:লেখিকা
অৰুণা বিশ্বাস

**অৰুণা বিশ্বাস** এগৰাকী বাংলাদেশী টেলিভিছন, মঞ্চ আৰু চলচ্চিত্ৰ অভিনেত্ৰী। তেওঁ এগৰাকী টেলিভিছন নাটকৰ পৰিচালিকাও।

## ব্যক্তিগত জীৱন
অৰুণা বিশ্বাস যাত্ৰা আন্দোলনৰ কৰ্মী তথা যাত্ৰা শিল্পী অমলেন্দু বিশ্বাস আৰু জ্যোৎস্না বিশ্বাসৰ কন্যা।

তেওঁৰ এজন পুত্ৰ আছে, যাৰ নাম শুদ্ধ, যি বৰ্তমান কানাডাত বাস কৰে।

## কৰ্মজীৱন
অৰুণা বিশ্বাসে ১৯৮৬ চনত চলচ্চিত্ৰ জগতত আত্মপ্ৰকাশ কৰে।

তেওঁ প্ৰযোজনা সংস্থা **যাত্ৰাভিশন**ৰ অধ্যক্ষ হিচাপেও কাৰ্যনিৰ্বাহ কৰে। ২০১৯ চনৰ ভিতৰত তেওঁ শতাধিক চলচ্চিত্ৰত অভিনয় কৰিছে। কানাডাত কেইবছৰ থকা পিছত তেওঁ পুনৰ বাংলাদেশলৈ ঘূৰি আহে আৰু *চেনেল আই*ৰ বাবে *অন্নৰকমৰ লজ্জা* শীৰ্ষক টেলিভিছন ধাৰাবাহিক পৰিচালনা কৰে। তাৰ পিছত তেওঁ কাজী নজৰুল ইছলামৰ *দোলনচাঁপা*, ৰবীন্দ্ৰনাথ ঠাকুৰৰ *দৃষ্টিদান*, আৰু শৰৎচন্দ্ৰ চট্টোপাধ্যায়ৰ কেইবাখনো সাহিত্যকৰ্ম টেলিভিছনত ৰূপান্তৰ কৰে।

বিশ্বাসে **এনটিভিত ফুড কেৰাভান'' আৰু **একুশে টেলিভিছন*ত *'নাচে গানেই নম্বৰ ৱান**ৰ দৰে টেলিভিছন শ্ব' আয়োজন কৰিছিল।

==বিতৰ্ক==
২০২৪ চনত সংঘটিত ছাত্ৰ–জনতাৰ অভ্যুত্থানৰ সময়ত অৰুণা বিশ্বাসে চৰকাৰৰ পক্ষে মত প্ৰকাশ কৰিছিল, যি সময়ছোৱাত আৱামী লীগ চৰকাৰৰ বিৰুদ্ধে প্ৰতিবাদকাৰীসকলৰ ওপৰত দমন আৰু হিংসাৰ অভিযোগ উঠিছিল।

সংবাদ অনুসাৰে, আৱামী লীগ-সংলগ্ন কেইবাজনো শিল্পী, যাৰ ভিতৰত অৰুণা বিশ্বাসো আছিল, **আলো আসবেই*' নামৰ এটা হোৱাটছএপ গোটত সক্ৰিয় আছিল। এই গোটটো অভিনেতা [[ফিৰদৌচ আহমেদ]]ৰ নেতৃত্বত পৰিচালিত হৈছিল বুলি কোৱা হয়, আৰু ইয়াৰ উদ্দেশ্য আছিল আন্দোলনৰ বিৰুদ্ধে অৱস্থান লোৱা। অসহযোগ পৰ্যায়ৰ পাছত, ৩ ছেপ্টেম্বৰ ২০২৪ তাৰিখে সামাজিক মাধ্যমত এই হোৱাটছএপ গোটৰ বুলি দাবী কৰা কথোপকথনৰ স্ক্ৰিনশ্বট প্ৰকাশ পায়। সেই কথোপকথনত তেওঁ প্ৰতিবাদকাৰীসকলৰ ওপৰত “গৰম পানী ঢালিব লাগে” বুলি কোৱা আৰু সকলো প্ৰতিবাদকাৰীক ‘জামাত-শিবিৰ’ৰ কৰ্মী বুলি আখ্যা দিয়া বুলি উল্লেখ আছিল, যাৰ ফলত অনলাইন জগতত ব্যাপক সমালোচনা হয়।

বিতৰ্কৰ পাছত, ২০২৪ চনৰ ছেপ্টেম্বৰ মাহত অৰুণা বিশ্বাসে বাংলাদেশ ত্যাগ কৰি তেওঁৰ পুত্ৰৰ ওচৰলৈ [[কানাডা]]লৈ যায়।

== চলচ্চিত্ৰ ==
<div style="-moz-column-count:3; column-count:3; ">
# *চাপা ডাঙ্গাৰ বউ* (১৯৮৬)
# *পৰশ পাথৰ* (১৯৮৬)
# *দুৰ্নাম* (১৯৮৯)
# *সম্মান*
# *কৈফিয়ত*
# *মায়েৰ কান্না*
# *গণ আন্দোলন*
# *হত্যা*
# *গৰী‌বেৰ সংসাৰ*
# *প্ৰেমশ‌ক্তি*
# *দংশন*
# *চৰম আঘাত*
# *দয়াবান*
# *মিষ্টাৰ মাওলা*
# *বন্ধু বেঈমান*
# *মহা গ্যাঞ্জাম*
# *সত্যেৰ সংগ্ৰাম*
# *হিংসাৰ আগুন*
# *খুনী আসামী*
# *প্ৰেম প্ৰতিশোধ*
# *বেনাম বাদশা*
# *প্ৰেম শক্তি*
# *হাঙৰ নদী গ্ৰেনেড*
# *অৱলম্বন*
# *চাচ্চু* (২০০৬)
# *অসম্ভৱ* 
# *ময়নাৰ শেষ কথা* (২০২৪)
# *অন্তৰাত্মা'' (২০২৫)


## তথ্যসূত্ৰ

## বাহ্যিক সংযোগ
* 
* 

শ্ৰেণী:বাংলাদেশী হিন্দু
শ্ৰেণী:বাংলাদেশৰ অভিনেত্ৰী
দিলৰুবা আহমেদ

**দিলৰুবা আহমেদ** এগৰাকী আমেৰিকান লেখিকা, শিক্ষাবিদ আৰু কবি। তেওঁ বাংলাদেশী বংশোদ্ভূত। তেওঁৰ ৰচনা মেজৰ জেকচনৰ দ্বাৰা নিৰ্বাচিত হৈ *দ্য বেপ্ট আমেৰিকান পয়েট্ৰি ২০১৯*-ত স্থান লাভ কৰিছিল।

## প্ৰাৰম্ভিক জীৱন
দিলৰুবা আহমেদৰ জন্ম আমেৰিকা যুক্তৰাষ্ট্ৰত হৈছিল আৰু তেওঁ পশ্চিম পেনচিলভেনিয়া আৰু গ্ৰাম্য অহাইঅ’ত ডাঙৰ-দীঘল হৈছিল। তেওঁৰ পিতৃ-মাতৃ বাংলাদেশৰ পৰা আমেৰিকালৈ প্ৰবাসী হৈছিল। কবিতাৰ প্ৰতি তেওঁৰ আগ্ৰহৰ উৎস আছিল তেওঁৰ মাতৃ, যিয়ে বাংলাদেশত কবিতা লিখিছিল আৰু আবৃত্তি কৰিছিল। মাতৃৰ জৰিয়তে তেওঁ ৰবীন্দ্ৰনাথ ঠাকুৰ আৰু জীৱনানন্দ দাসৰ ৰচনাৰ সৈতে পৰিচিত হৈছিল।  
তেওঁ পিটচবাৰ্গ বিশ্ববিদ্যালয়ৰ পৰা BPhil আৰু MAT ডিগ্ৰী লাভ কৰে আৰু ৱাৰেন উইলছন কলেজৰ পৰা MFA সম্পূৰ্ণ কৰে। তেওঁ চাথাম বিশ্ববিদ্যালয়ৰ Low-Residency MFA কাৰ্যসূচীত আৰু ব্ৰিন মাউৰ কলেজত পাঠদান কৰিছিল।

## কৰ্মজীৱন
দিলৰুবা আহমেদৰ প্ৰথম কবিতা সংকলন *Dhaka Dust* (Graywolf Press, ২০১১)-এ Bread Loaf Writers' Conference-এ প্ৰদান কৰা Bakeless Prize লাভ কৰিছিল। এই কবিতাসমূহত তেওঁ আমেৰিকাত আৰু বাংলাদেশৰ ঢাকাত বাস কৰা বাংলাদেশী-আমেৰিকান অভিজ্ঞতাৰ বিষয়ে লিখিছে। এই গ্ৰন্থখন প্ৰতিযোগিতাৰ বিচাৰক Arthur Sze-এ নিৰ্বাচন কৰিছিল।  
তেওঁৰ কবিতা *The Human Experience* (Bedford/St. Martin's), *Halal If You Hear Me* (Haymarket Books) আৰু *An Anthology of Contemporary South Asian American Poetry* (University of Arkansas) আদিত সংকলিত হৈছে।  
তেওঁৰ কবিতা “The 18th Century Weavers of Muslin Whose Thumbs Were Chopped”-ত ব্ৰিটিছ ৰাজৰ সময়ছোৱাত বেংগলত সংঘটিত উপনিবেশবাদী নিপীড়নৰ বিষয়ে আলোচনা কৰা হৈছে।

আহমেদৰ দ্বিতীয় গ্ৰন্থ *Bring Now the Angels* Pitt Poetry Series-ৰ বাবে Ed Ochester-এ নিৰ্বাচন কৰিছিল আৰু ইয়াক ২০২০ চনৰ এপ্ৰিলত University of Pittsburgh Press-এ প্ৰকাশ কৰিব বুলি ঘোষণা কৰা হৈছিল।

## তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:আমেৰিকান কবি
লাইলা হাছান

**লাইলা হাছান**, জন্ম: ১৯৪৬ চন, এগৰাকী বাংলাদেশী নৃত্য পৰিচালক, নৃত্যশিল্পী আৰু অভিনেত্ৰী। বাংলাদেশ চৰকাৰে শিল্পৰ ক্ষেত্ৰত আগবঢ়োৱা অৱদানৰ বাবে ২০১০ চনত একুশে পদক বঁটা লাভ কৰে।

## প্ৰাথমিক জীৱন আৰু শিক্ষা
হাছানৰ জন্ম হৈছিল ১৯৪৬ চনত ঢাকাৰ মুন্সিগঞ্জ জিলাৰ বিক্ৰমপুৰত। ১৯৭০ চনত ঢাকা বিশ্ববিদ্যালয়ৰপৰা দৰ্শনত এম এ ডিগ্ৰী লাভ কৰে।

## কেৰিয়াৰ
হাছানে বুলবুল একাডেমী ফৰ ফাইন আৰ্টছ (BAFA)ৰ মণিবৰ্ধন মহাশয়, অজিত সন্যাল, বাবু ৰাম সিং, জি এ মান্নান আৰু শমাৰ ভট্টাচাৰ্যৰ পৰা নৃত্যৰ পাঠ লাভ কৰে।

১৯৮০–৮৫ চনৰ ভিতৰত বাংলাদেশ টেলিভিছনত টিভি শ্ব’ ৰুমঝুমৰ উপস্থাপক আছিল। এই অনুষ্ঠানত ৰুমানা ৰছিদ ইশিতা, তাৰিন জাহান, শ্ৰবন্তি, ৰিয়া আৰু ৰিচি ছ'লাইমান তেওঁৰ ছাত্ৰ আছিল।

হাছানে থিয়েটাৰ, টেলিভিছন নাটক আৰু ছবিত অভিনয় কৰিছে। তাৰ ভিতৰত উল্লেখযোগ্য হ’ল, "কংকাবতীৰ ঘাটে", ৰক্তকৰবি", "চুটি", "মায়াৰ খেলা", "ৰাজা ৰাণী", "তাছেৰ দেশ", "স্বৰ্গ হোতে বিদায়ে", "শ্যামল মাটিৰ ধৰাতোলে", "নীল দৰ্পণ", "দত্ত", "কেৰানীৰ জীবন", "টেমিং অৱ দ্য শ্ৰু" আৰু "নাক্ষী কনথাৰ মঠ", "মন পবনেৰ নাও","কাজল ৰেখা", "ভেলুৱা সুন্দৰী", "মহুৱা", "ৰাণী ভবনীৰ পাঠ", "ৰত্নদ্বীপ", "পাশাপাশি" আৰু "আশ্চৰ্য এক ৰাতেৰে গাল্পো আদি প্ৰডাকচনত তেওঁৰ অভিনয়।" তেওঁৰ অভিনয় কৰা ছবিসমূহ হ'ল 'ঘৰে বাইৰে', 'ফেলুদা' (২০০৭), 'টিনটৰেট্টো-এৰ জিছু' আৰু 'ই থো প্ৰেম' আৰু 'মনেৰ মানুষ'।

১৯৯০ চনত তেওঁ ‘নটৰাজ’ নামেৰে এটা নৃত্য সংগঠন প্ৰতিষ্ঠা কৰিছিল। আৰু ১৯৯৬ চনত নটৰাজে নায়েম হাছান ছুজাৰ সৈতে থিয়েটাৰ, মঞ্চ নাটক আৰম্ভ কৰে। লাইলা হাছানে নটৰাজত সঞ্চালক হিচাপে কাম কৰে আৰু নায়েম হাছান ছুজা মহাসচিবৰ পদ চম্ভালিছিল। লাইলা হাছান বাংলা একাডেমী আৰু পশ্চিম বংগ নৃত্য ফেডাৰেচনৰ আজীৱন সদস্য। এছিয়াটিক ছ’চাইটিৰ সদস্য তথা বাংলাদেশৰ নৃত্য শিল্পী সংস্থাৰ সভানেত্ৰী। 

হাছানে নৃত্যৰ ওপৰত দুখন গ্ৰন্থ *হৃদয়ে বাজে নূপুৰ* (১৯৯৬) আৰু নান্দনিকতাৰ ওপৰত *মোহনৰূপী*নামেৰে প্ৰকাশ কৰিছে।

## ব্যক্তিগত জীৱন
হাছানৰ বিবাহ অভিনেতা হাছান ইমামৰ সৈতে হৈছে। হাছানৰ ছয়গৰাকী ভাই-ভনী আছে। এগৰাকী ভগ্নী ডেইজী আহমেদ এগৰাকী অভিনেত্ৰী।

## বঁটা
লাইলা হাছানে কেইবাটাও উল্লেখযোগ্য বঁটা লাভ কৰে। তাৰ ভিতৰত ২০১০ চনত একুশে পদক, ২০০১ চনত বাচ্ছাছ বঁটা, ২০০১ চনত কাজী মাহবুব উল্লা বেগম জেবুনেছা ট্ৰাষ্ট বঁটা।
## তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ অভিনেত্ৰী
মুন্নী সাহা

**মুন্নী সাহা** এগৰাকী বাংলাদেশী সাংবাদিক আৰু দূৰদৰ্শনৰ অনুষ্ঠান সঞ্চালিকা। তেওঁ মূলতঃ *এটিএন নিউজ*ত কাম কৰিছিল। তেওঁ *এটিএন নিউজ*ৰ সংবাদ বিভাগৰ মুৰব্বী আছিল, যিটো বাংলাদেশৰ এটা সংবাদ সম্প্ৰচাৰমূলক দূৰদৰ্শন চেনেল।

## প্ৰাৰম্ভিক জীৱন আৰু শিক্ষা
মুন্নী সাহাই ইডেন মহিলা কলেজত অধ্যয়ন কৰে আৰু ১৯৯১ চনত B.Sc. (H Pass) ডিগ্ৰী লাভ কৰে।

## কৰ্মজীৱন
১৯৯১ চনৰ মে’ মাহৰপৰা ১৯৯২ চনৰ জানুৱাৰী মাহলৈকে মুন্নী সাহাই ৰাষ্ট্ৰীয় দৈনিক *আজকেৰ কাগজ*ত আন্তঃৰাষ্ট্ৰীয় ডেস্কত উপ-সম্পাদক হিচাপে কৰ্মজীৱন আৰম্ভ কৰে। তাৰ পিছত তেওঁ ভোৰেৰ কাগজত ষ্টাফ ৰিপোৰ্টাৰ হিচাপে কাম কৰে। 

১৯৯৯ চনত তেওঁ *একুশে টিভি*ৰ বিশেষ সংবাদদাতা হয়, ২০০৩ চনত *এটিএন বাংলা*ৰ বিশেষ সংবাদদাতা আৰু ২০১০ চনত *এটিএন নিউজ*ৰ সংবাদ বিভাগৰ মুৰব্বী নিযুক্ত হয়। ২০১৬ চনৰপৰা তেওঁ *এটিএন নিউজ*ৰ মুখ্য কাৰ্যনিৰ্বাহী সম্পাদক হিচাপে দায়িত্ব পালন কৰি আহিছে। তেওঁ মূলত সামাজিক আৰু ৰাজনৈতিক বিষয়সমূহ কভাৰ কৰে যদিও স্বাস্থ্য, নাৰী আৰু শিশুৰ অধিকাৰ, শিশু সৰবৰাহ, নাৰীৰ ওপৰত সহিংসতা (এচিড নিক্ষেপ, ধৰ্ষণ আদি) বিষয়তো প্ৰতিৱেদন আগবঢ়াইছে।

২০২৪ চনৰ আগষ্ট মাহত ছাত্ৰ-জনতাৰ অভ্যুত্থানৰ জৰিয়তে শেখ হাছিনা চৰকাৰ পতনৰ পিছত, মুন্নী সাহাক কেইবাজনো সাংবাদিকৰ সৈতে মানৱতাৰ বিৰুদ্ধে অপৰাধৰ অভিযোগত অভিযুক্ত কৰা হয়। এই অভিযোগসমূহ অভ্যুত্থানকালীন ঘটনাৰ সৈতে সম্পৰ্কিত মানৱতাৰ বিৰুদ্ধে অপৰাধৰ এটা হত্যাকাণ্ডৰ গোচৰৰ সৈতে জড়িত আছিল।

২০২৪ চনৰ অক্টোবৰ মাহত বাংলাদেশ ফাইনেনচিয়েল ইণ্টেলিজেন্স ইউনিটে তেওঁৰ বেংক একাউণ্টসমূহৰ তথ্য বিচাৰে। ২০২৪ চনৰ ৩০ নৱেম্বৰ তাৰিখে তেওঁক কাৰৱান বজাৰ, ঢাকাত জনসাধাৰণে আটক কৰি আৰক্ষীৰ হাতত চমজাই দিয়ে আৰু পাছত তেওঁক ডিটেক্টিভ ব্ৰাঞ্চৰ জিম্মাত দিয়া হয়।

## তথ্যসূত্ৰ

## বাহ্যিক সংযোগ
* 

শ্ৰেণী:বাংলাদেশী হিন্দু
শ্ৰেণী:সাংবাদিক
কল্যাণী ঘোষ

**কল্যাণী ঘোষ**, জন্ম: ১৯৪৬ চন, বাংলাদেশৰ এগৰাকী কণ্ঠশিল্পী। বাংলাদেশ মুক্তিযুদ্ধৰ সময়ত স্বাধীন বাংলা বেতাৰ কেন্দ্ৰৰ তেওঁ এগৰাকী তালিকভুক্ত শিল্পী আছিল। সংগীতৰ ক্ষেত্ৰত থকা বিশেষ অৱদানৰ বাবে ২০২৪ চনত বাংলাদেশ চৰকাৰে তেওঁক একুশে পদক বঁটা প্ৰদান কৰে।

## জীৱনী
কল্যাণী ঘোষৰ জন্ম হৈছিল ১৯৪৬ চনত বৰ্তমানৰ চট্টগ্ৰাম জিলাৰ ৰাওজান উপাজিলাৰ এটা সংগীত ঐতিহ্যপূৰ্ণ পৰিয়ালত। দেউতাকৰ নাম মনোমোহন চৌধুৰী আৰু মাকৰ নাম লীলাবতী চৌধুৰী। মাক-দেউতাকৰ আঠটা সন্তানৰ ভিতৰত কল্যাণীসহ ছয়জনেই স্বাধীন বাংলা বেতাৰ কেন্দ্ৰৰ শিল্পী হিচাপে জড়িত; তাৰ ভিতৰত কল্যাণীকে ধৰি উমা খান, প্ৰবাল চৌধুৰী, স্বপন চৌধুৰী, দেৱী চৌধুৰী, আৰু পূৰ্ণিমা দাস। কল্যাণীয়ে পাঁচ বছৰ বয়সৰপৰাই মাকৰপৰা সংগীত শিক্ষা গ্ৰহণ কৰিবলৈ আৰম্ভ কৰিছিল। তেওঁ চট্টগ্ৰাম বিশ্ববিদ্যালয়ৰ বাংলা বিভাগৰ প্ৰথম শিক্ষাৰ্থী দলৰ ছাত্ৰী আছিল।

১৯৭১ চনত বাংলাদেশ মুক্তিযুদ্ধৰ সময়ত ঘোষে চট্টগ্ৰামৰ প্ৰতিষ্ঠিত ছেইণ্ট প্লেচিড স্কুলত শিক্ষকতা কৰি আছিল। বাংলাদেশৰ স্বাধীনতাৰ পিছত বাংলাদেশ টেলিভিছন আৰু বাংলাদেশ বেতাৰত তেওঁ নিয়মীয়া সংগীত শিল্পী হিচাপে তালিকাভুক্ত হৈছিল। পিছলৈ ২০০৫ চনত বাংলা একাডেমীৰ উপ-সঞ্চালক হিচাপে কাম কৰে আৰু তাৰপৰাই অৱসৰ গ্ৰহণ কৰে।

## গীত আৰু বঁটা
কল্যাণী ঘোষক ২০২৪ চনত বাংলাদেশ চৰকাৰে একুশে পদক প্ৰদান কৰিছিল। তদুপৰি তেওঁ 'বাংলাদেশ শিল্পকলা একাডেমী বঁটা' আৰু 'শ্বহিদ স্মৃতি সাংস্কৃতিক পৰিষদ বঁটা'ও লাভ কৰে। ভাৰত, আমেৰিকা, যুক্তৰাজ্যকে ধৰি বিশ্বৰ বহু দেশত ঘোষে কণ্ঠদান কৰিছে। *স্বাধীনতাৰ গান* আৰু *আমাৰ সোনাৰ বাংলা*কে ধৰি কেইবাটাও সংগীতৰ এলবাম মুকলি কৰিছে কল্যাণীয়ে।
## তথ্যসূত্ৰ
মেৰিনা তবচ্চুম

**মেৰিনা তবচ্চুম** (জন্ম ১৯৬৮ বা ১৯৬৯) এগৰাকী বাংলাদেশী স্থপতি। তেওঁ *মেৰিনা তবচ্চুম আৰ্কিটেক্টছ*ৰ প্ৰধান স্থপতি। 

তবচ্চুমে দুবাৰকৈ স্থাপত্যৰ বাবে *আগা খান বঁটা* লাভ কৰে - ২০১৬ চনত ঢাকাৰ বৈত-উৰ-ৰৌফ মছজিদৰ ডিজাইনৰ বাবে আৰু ২০২৫ চনত বাংলাদেশৰ বিভিন্ন স্থানত খুদি বাৰীৰ ডিজাইনৰ বাবে। ২০২০ চনত প্ৰস্পেক্টে তবচ্চুমক ক'ভিড-১৯ যুগৰ তৃতীয় শ্ৰেষ্ঠ চিন্তাবিদ হিচাপে তালিকাভুক্ত কৰে, আলোচনীখনে লিখিছিল: "নিজৰ প্ৰাকৃতিক পৰিৱেশৰ লগত মিল থকা অট্টালিকা সৃষ্টিৰ ক্ষেত্ৰত আগৰণুৱা এই বাংলাদেশী স্থপতিজনে আমি সামূহিকভাৱে গ্ৰহটোৰ প্ৰতি যি কৰি আছোঁ তাৰ ফলত সৃষ্টি হোৱা ডিজাইন প্ৰত্যাহ্বানকো আঁকোৱালি লৈছে।" তবচ্চুম আছিল প্ৰথম দক্ষিণ এছিয়ান ব্যক্তি যিয়ে "লিছবন ট্ৰায়েনেল লাইফটাইম এচিভমেণ্ট এৱাৰ্ড" (২০২২) লাভ কৰিছিল। ২০২৪ চনৰ ১০০ জন আটাইতকৈ প্ৰভাৱশালী লোকৰ তালিকাত টাইম আলোচনীৰ নাম অন্তৰ্ভুক্ত কৰা হয়। ২০২৬ চনত বাংলাদেশৰ দ্বিতীয় সৰ্বোচ্চ অসামৰিক ৰাষ্ট্ৰৰ সন্মান একুশে পদক সন্মানেৰে সন্মানিত হয়।
## প্ৰাথমিক জীৱন আৰু শিক্ষা
বাংলাদেশৰ ঢাকাত এজন অংক’লজিষ্টৰ কন্যা হিচাপে জন্মগ্ৰহণ কৰিছিল তবচ্চুমে। ১৯৪৭ চনত বংগ বিভাজনৰ সময়ত তেওঁৰ পৰিয়াল ভাৰতৰ পৰা বাংলাদেশৰ ঢাকালৈ প্ৰব্ৰজন কৰে। তেওঁ *হলি ক্ৰছ গাৰ্লছ স্কুল* আৰু কলেজত পঢ়িছিল। ইয়াৰ পিছত ১৯৯৪ চনত বাংলাদেশ অভিযান্ত্ৰিক আৰু প্ৰযুক্তি বিশ্ববিদ্যালয়ৰ পৰা স্থাপত্য বিভাগত স্নাতক ডিগ্ৰী লাভ কৰে।

## কৰ্মজীৱন
১৯৯৫ চনত তবচ্চুমে কাশ্বেফ চৌধুৰীৰ সৈতে বাংলাদেশৰ ঢাকাত ভিত্তি কৰি URBANA নামৰ এটা স্থাপত্য অনুশীলনৰ প্ৰতিষ্ঠান প্ৰতিষ্ঠা কৰে। প্ৰায় দহ বছৰ ধৰি এই প্ৰতিষ্ঠানটোৱে কেইবাটাও প্ৰকল্পৰ ডিজাইন কৰিছিল।

২০০৫ চনত টাবাছমে *মেৰিনা তবচ্চুম আৰ্কিটেক্টছ* প্ৰতিষ্ঠা কৰে আৰু তেওঁ ইয়াৰ প্ৰধান স্থপতিবিদ হিচাপে কাম কৰে।

তবচ্চুমে ঢাকাৰ বেইট উৰ ৰৌফ মছজিদৰ ডিজাইন কৰিছিল, যিটো ২০১২ চনত সম্পূৰ্ণ হৈছিল। এই প্ৰকল্পৰ বাবে ২০১৬ চনত তেওঁ স্থাপত্যৰ বাবে প্ৰথম *আগা খান বঁটা* লাভ কৰে।

২০২৫ চনৰ হিচাপত তবচ্চুম নেদাৰলেণ্ডৰ ডেলফ্ট প্ৰযুক্তি বিশ্ববিদ্যালয়ৰ স্থাপত্য বিভাগৰ জলবায়ু অভিযোজনৰ বাবে স্থাপত্য ডিজাইনৰ অধ্যাপক নিযুক্ত হয়। ২০২২–২০২৩ চনৰ ভিতৰত তেওঁ টৰন্টো বিশ্ববিদ্যালয়ত গেহৰী অধ্যক্ষৰ পদত অধিষ্ঠিত হৈছিল। তেওঁ হাৰ্ভাৰ্ড গ্ৰেজুৱেট স্কুল অৱ ডিজাইন, টেক্সাছ বিশ্ববিদ্যালয়, বেংগল ইনষ্টিটিউট আৰু ব্ৰাক বিশ্ববিদ্যালয়ত অধ্যাপনা কৰিছিল।

তবচ্চুমে ফাউণ্ডেশ্যন ফৰ আৰ্কিটেকচাৰ এণ্ড কমিউনিটি ইকুইটি (F.A.C.E) আৰু ভাড়া ব্যৱসায় সংস্থা প্ৰক্ৰিটিৰ অধ্যক্ষ।[8]
তেওঁ ৰয়েল ছ'চাইটি অৱ আৰ্টছৰ (আৰ এছ এ) ফেলো।

## তথ্যসূত্ৰ

শ্ৰেণী:স্থপতিবিদ
শ্ৰেণী:বাংলাদেশৰ ব্যক্তি
মাদাম মেনকা

**মাদাম মেনকা** (১৫ অক্টোবৰ ১৮৯৯ – ৩০ মে’ ১৯৪৭) আছিল **লেইলা ৰায়, লেডি সোখ্যে**ৰ পেছাগত নাম। তেওঁ এগৰাকী ভাৰতীয় নৃত্যশিল্পী আৰু নৃত্য-নিৰ্দেশক আছিল আৰু কথক নৃত্য পৰম্পৰাৰ এগৰাকী অগ্ৰণী ব্যক্তিত্ব আছিল। 

## প্ৰাৰম্ভিক জীৱন আৰু শিক্ষা
লেইলা ৰায়ৰ জন্ম বৰিশালত হৈছিল। তেওঁ পিয়াৰে লাল ৰায় আৰু ললিতা ৰায়ৰ কন্যা। তেওঁৰ পিতৃ এগৰাকী বঙালী উকীল আছিল যিয়ে ইংলেণ্ডত শিক্ষা গ্ৰহণ কৰিছিল আৰু মাতৃ আছিল ব্ৰিটিছ। তেওঁ দাৰ্জিলিঙৰ লৰেটো কনভেণ্ট আৰু লণ্ডনৰ ছেইণ্ট পল্‌চ স্কুলত অধ্যয়ন কৰে।

ইংলেণ্ডত তেওঁ ভায়োলিন বাদনৰ প্ৰশিক্ষণ লাভ কৰিছিল যদিও নৃত্যক পেছা হিচাপে বাছি লয়। এই ক্ষেত্ৰত তেওঁ ৰাছিয়ান ব্যালে নৃত্যশিল্পী আন্না পাভলোভাৰ পৰা উৎসাহ লাভ কৰে, যাক তেওঁ ১৯২৭ চনত লণ্ডনত সাক্ষাৎ কৰিছিল। তেওঁৰ কথক নৃত্যগুৰুসকলৰ ভিতৰত পণ্ডিত সীতাৰাম প্ৰসাদ আৰু আচন মহাৰাজ উল্লেখযোগ্য।

## পেচাগত জীৱন
১৯২৮ চনত সোখ্যেয়ে বম্বেত নৃত্য অনুষ্ঠান প্ৰদৰ্শন কৰে। তেওঁ হাফকিন ইনষ্টিটিউটত শিক্ষাৰ্থীসকলক নৃত্য শিকাবলৈ আৰম্ভ কৰে। 

১৯৩০ চনত তেওঁ পেৰিছত নৃত্য প্ৰদৰ্শন কৰে আৰু ১৯৩৫ চনৰপৰা ১৯৩৮ চনলৈকে তেওঁৰ **মেনকা নৃত্য দল** ইউৰোপ ভ্ৰমণ কৰে। ১৯৩৬ চনত বাৰ্লিনত অনুষ্ঠিত নৃত্য অলিম্পিয়াডত অংশগ্ৰহণ কৰি কেইবাটাও পুৰস্কাৰ লাভ কৰে।

তেওঁ জাৰ্মান আধুনিক নৃত্যশিল্পী মেৰী ৱিগমেনৰ সৈতে সাক্ষাৎ কৰে।

১৯৪১ চনত স্বামীৰ আৰ্থিক সহায়ত তেওঁ বম্বেৰ ওচৰৰ খাণ্ডালাত **নৃত্যালয়ম** নামৰ এখন আৱাসিক নৃত্য বিদ্যালয় স্থাপন কৰে। তেওঁৰ ছাত্ৰীসকলৰ ভিতৰত দত্তক কন্যা নৃত্যশিল্পী দাময়ন্তী যোশী উল্লেখযোগ্য।

## ব্যক্তিগত জীৱন
লেইলা ৰায়ে জীৱ-ৰসায়নবিদ চাহিব সিং সোখ্যেৰ সৈতে বিবাহপাশত আবদ্ধ হয়। ১৯৪৬ চনত স্বামীয়ে নাইটহুড উপাধি লাভ কৰাৰ পাছত তেওঁ **লেডি সোখ্যে** হিচাপে পৰিচিত হয়। ১৯৪৭ চনত ব্ৰাইটছ ডিজিজত আক্ৰান্ত হৈ ৪৭ বছৰ বয়সত তেওঁৰ মৃত্যু হয়।

## তথ্যসূত্ৰ

## বাহ্যিক সংযোগ
* The Indian Ballet Menaka in Europe 1936–38
* Cinema Nritya

শ্ৰেণী:ভাৰতীয় নৃত্যশিল্পী
ৰেইন স্পেন্সাৰ

**ৰেইন স্পেন্সাৰ** এগৰাকী আমেৰিকান অভিনেত্ৰী। তেওঁ আমাজন প্ৰাইম ভিডিঅ’ৰ জনপ্ৰিয় কিশোৰ-কেন্দ্ৰিক ধাৰাবাহিক *দ্য ছামাৰ আই টাৰ্ণ্ড প্ৰেটি*ত টেইলৰ জুৱেল চৰিত্ৰত অভিনয় কৰি বিশ্বজুৰি পৰিচিতি লাভ কৰে। তেওঁৰ অভিনয় শৈলী প্ৰাকৃতিকতা, আত্ম-বিশ্বাস আৰু শক্তিশালী পৰ্দা-উপস্থিতিৰ বাবে সমালোচকসকলৰ দ্বাৰা প্ৰশংসিত হৈছে। ২০২২ চনৰ স্বাধীন চলচ্চিত্ৰ *গুড গাৰ্ল জেন*ত মুখ্য চৰিত্ৰত কৰা অভিনয়ৰ বাবে তেওঁ ট্ৰাইবেঁকা চলচ্চিত্ৰ মহোৎসৱত আমেৰিকান আখ্যানমূলক বৈশিষ্ট্য শাখাত শ্ৰেষ্ঠ অভিনয়ৰ বঁটা লাভ কৰে, যিয়ে তেওঁৰ অভিনয় জীৱনত এক গুৰুত্বপূৰ্ণ মাইলষ্টোন হিচাপে চিহ্নিত হয়।

## প্ৰাৰম্ভিক জীৱন
স্পেন্সাৰৰ জন্ম জাৰ্মানীত হৈছিল। শৈশৱকালত তেওঁ কেইবছৰমান তাতেই বাস কৰিছিল, যেতিয়া তেওঁৰ পিতৃ মাৰ্কিন সেনাবাহিনীত কৰ্মৰত আছিল। এই বহুসাংস্কৃতিক পৰিৱেশে তেওঁৰ ব্যক্তিত্ব আৰু দৃষ্টিভংগীত প্ৰভাৱ পেলায়। পিছলৈ তেওঁ পৰিয়ালসহ আমেৰিকা যুক্তৰাষ্ট্ৰলৈ স্থানান্তৰিত হয়। সৰুৰেপৰা তেওঁ অভিনয়, সংগীত আৰু সৃজনশীল কলাৰ প্ৰতি গভীৰ আগ্ৰহ দেখুৱাইছিল। 

## কৰ্মজীৱন
স্পেন্সাৰে শিশু অভিনেত্ৰী হিচাপে টেলিভিছন আৰু চলচ্চিত্ৰত সৰু সৰু ভূমিকাৰে অভিনয় জীৱন আৰম্ভ কৰিছিল। ২০২২ চনত আমাজন প্ৰাইম ভিডিঅ’ৰ ধাৰাবাহিক *দ্য ছামাৰ আই টাৰ্ণ্ড প্ৰেটি*ত টেইলৰ জুৱেল চৰিত্ৰত অভিনয় কৰি তেওঁ বৃহৎ দৰ্শক সমাজৰ মাজত জনপ্ৰিয়তা লাভ কৰে, যিয়ে তেওঁৰ পেচাদাৰী অভিনয় দক্ষতাক অধিক সুদৃঢ় কৰি তোলে।

একেই বছৰে মুক্তিপ্ৰাপ্ত চলচ্চিত্ৰ *গুড গাৰ্ল জেন*ত তেওঁৰ সংবেদনশীল আৰু বাস্তৱধৰ্মী অভিনয়ে সমালোচকৰ দৃষ্টি আকৰ্ষণ কৰে আৰু তেওঁক ভৱিষ্যতৰ প্ৰতিশ্ৰুতিশীল অভিনেত্ৰী হিচাপে প্ৰতিষ্ঠিত কৰে।

## তথ্যসূত্ৰ

## বাহ্যিক সংযোগ
* 

শ্ৰেণী:আমেৰিকান অভিনয় শিল্পী
স্বস্তিকা মুখাৰ্জী

**স্বস্তিকা মুখাৰ্জী** (বাংলা: *স্বস্তিকা মুখোপাধ্যায়*; জন্ম: ১৩ ডিচেম্বৰ ১৯৮০) এগৰাকী ভাৰতীয় অভিনেত্ৰী, যিয়ে মূলত বাংলা আৰু হিন্দী চলচ্চিত্ৰ আৰু টেলিভিছনত অভিনয় কৰে। তেওঁ অভিনেতা সন্তু মুখাৰ্জীৰ কন্যা। তেওঁৰ কেৰিয়াৰত তেওঁ চাৰিটা ফিল্মফেয়াৰ এৱাৰ্ড ইষ্ট (শ্ৰেষ্ঠ অভিনেত্ৰীৰ বাবে তিনিটা বিজয়সহ), এটা WBFJA, এটা আনন্দলোক বঁটা আৰু এটা কলাকাৰ বঁটা লাভ কৰিছে। 

মুখাৰ্জীয়ে পৰ্দাত আত্মপ্ৰকাশ কৰিছিল *দেৱদাসী* নামৰ বাংলা টিভি ধাৰাবাহিকৰ জৰিয়তে। *হেমন্তৰ পাখি* (২০০১) ছবিৰে ডাঙৰ পৰ্দাত অভিষেক ঘটায়। জিতৰ বিপৰীতে *মস্তান* (২০০৪)-ত তেওঁ প্ৰথম মুখ্য চৰিত্ৰত অভিনয় কৰে। *মুম্বাই কাটিং* (২০০৮) ছবিৰে হিন্দী চলচ্চিত্ৰত অভিষেক ঘটায়। 

## প্ৰাথমিক জীৱন
মুখাৰ্জীয়ে পিতৃ সন্তু মুখাৰ্জী, মাতৃ গোপা আৰু কনিষ্ঠ ভগ্নী অজোপাৰ সৈতে এক সৰল পৰিৱেশত নিজৰ শৈশৱ কটায়। তেওঁ কলকাতাৰ কাৰ্মেল স্কুল, ছেইণ্ট টেৰেছা মাধ্যমিক বিদ্যালয় আৰু গোখলে মেম’ৰিয়েল গাৰ্লছ কলেজত শিক্ষা গ্ৰহণ কৰে। পিছত যাদৱপুৰ বিশ্ববিদ্যালয়ৰপৰা ইতিহাস বিষয়ত স্নাতকোত্তৰ ডিগ্ৰী লাভ কৰে।

## ব্যক্তিগত জীৱন
১৯৯৮ চনত ১৮ বছৰ বয়সত স্বস্তিকা মুখাৰ্জীয়ে ৰবীন্দ্ৰ সংগীত শিল্পী সাগৰ সেনৰ পুত্ৰ প্ৰমিত সেনৰ সৈতে বিবাহপাশত আবদ্ধ হয়। এই বিবাহটো অসুখী আছিল আৰু দুবছৰ ধৰি চলিছিল। স্বস্তিকাই অভিযোগ কৰে যে গৰ্ভাৱস্থাত প্ৰমিতে তেওঁক শাৰীৰিকভাৱে নিৰ্যাতন চলাইছিল আৰু তেওঁলোকৰ ঘৰৰ বাহিৰত বন্ধ কৰি ৰাখিছিল। তেওঁ প্ৰমিতৰ বিৰুদ্ধে নিষ্ঠুৰতা আৰু যৌতুক বিচৰাৰ অভিযোগ দাখিল কৰে। পৰৱৰ্তী সময়ত এই অভিযোগসমূহ খাৰিজ কৰা হয় আৰু প্ৰমিত সেনক দোষমুক্ত কৰা হয়।

পিছলৈ স্বস্তিকাই আদালতত এখন শপতনামা দাখিল কৰি তেওঁৰ অভিযোগসমূহ ‘‘অভিত্তিহীন, মিছা, ভিত্তিহীন আৰু জল্পনা-কল্পনাভিত্তিক’’ বুলি উল্লেখ কৰে আৰু তাৰ পাছত এক সংবাদ-মেলত এই অভিযোগসমূহ মিছা বুলি স্বীকাৰ কৰে। 

ইয়াৰ ফলস্বৰূপে প্ৰমিত সেনৰ ভাতৃয়ে কলিকতা উচ্চ ন্যায়ালয়ত ক্ষতিপূৰণৰ বাবে গোচৰ ৰুজু কৰে আৰু আদালতে স্বস্তিকাক ৭.৭ কোটি টকা (প্ৰায় ১.৭ মিলিয়ন আমেৰিকান ডলাৰ) পৰিশোধৰ দায়িত্ব আৰোপ কৰে। মুখাৰ্জীৰ মতে, ২০০০ চনত প্ৰমিত সেনে বিবাহ বিচ্ছেদৰ বাবে আবেদন জনাইছিল যদিও তেওঁ অভিনয় জীৱনত সফল হোৱাৰ পিছত নিজৰ সিদ্ধান্ত সলনি কৰে। এই বিবাহৰপৰা তেওঁৰ এগৰাকী কন্যা জন্ম হয়, যাৰ নাম অন্বেষা; তেওঁৰ জন্ম ২০০০ চনত হৈছিল।

২০০১ চনত স্বস্তিকা মুখাৰ্জীয়ে প্ৰবীণ নৃত্যশিল্পী তনুশ্ৰী শংকৰৰপৰা নৃত্য শিক্ষা ল’বলৈ আনন্দ শংকৰ চেণ্টাৰ ফৰ কালচাৰত নামভৰ্তি কৰে। *মস্তান* ছবিৰ চিত্ৰগ্ৰহণৰ সময়ত তেওঁ সহ-অভিনেতা জিতৰ সৈতে সম্পৰ্ক আৰম্ভ কৰে। তেওঁলোকে একেলগে কেইবাখনো ছবিত অভিনয় কৰে, যেনে *ক্ৰান্তি*, *সতিহাৰা*, *প্ৰিয়তমা*, *কৃষ্ণকান্তৰ উইল*, *পিতৃভূমি* আৰু *পাৰ্টনাৰ*। 

পিছলৈ *ব্ৰেক ফেইল* ছবিৰ চিত্ৰগ্ৰহণৰ সময়ত তেওঁ পৰমব্ৰত চেটাৰ্জীৰ সৈতে সম্পৰ্ক আৰম্ভ কৰে। যিহেতু সেই সময়ত স্বস্তিকা এতিয়াও প্ৰমিত সেনৰ সৈতে বৈধভাৱে বিবাহিত আছিল, সেয়েহে প্ৰমিতে পৰমব্ৰত চেটাৰ্জীৰ বিৰুদ্ধে অপৰাধমূলক ব্যভিচাৰ আৰু বিবাহিত মহিলাক প্ৰলোভিত কৰাৰ অভিযোগ দাখিল কৰে। 

২০১০ চনত পৰমব্ৰত চেটাৰ্জীয়ে ব্ৰিষ্টললৈ গমন কৰাৰ পাছত তেওঁলোকৰ সম্পৰ্কৰ সমাপ্তি ঘটে।

## বিতৰ্ক
২০১৪ চনৰ মে’ মাহত আত্মহত্যাৰ চেষ্টা চলোৱাৰ অভিযোগত মুখাৰ্জীয়ে চিকিৎসালয়ত ভৰ্তি হৈছিল। স্থানীয় তীব্ৰ প্ৰতিবাদত কলকাতা আৰক্ষীয়ে মুখাৰ্জীৰ প্ৰেমিক সুমন মুখোপাধ্যায়ক আটক কৰে।

## চলচ্চিত্ৰৰ তালিকা

## তথ্যসূত্ৰ

## বাহ্যিক সংযোগ
* 
* 

শ্ৰেণী:ভাৰতীয় অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
পায়েল ঘোষ

**পায়েল ঘোষ** (জন্ম ১৯৮৯) এগৰাকী ভাৰতীয় চলচ্চিত্ৰ অভিনেত্ৰী আৰু ৰাজনীতিবিদ। তেওঁ মুখ্যতঃ তেলেগু আৰু হিন্দী ভাষাৰ চলচ্চিত্ৰত অভিনয় কৰিছে। তেওঁ ৰিপাব্লিকান পাৰ্টি অৱ ইণ্ডিয়া (আঠাৱালে)ৰ মহিলা শাখাৰ উপ-সভানেত্ৰী হিচাপে কাৰ্যনিৰ্বাহ কৰি আছে।

## প্ৰাৰম্ভিক জীৱন
পায়েল ঘোষে কলকাতাস্থিত ছেইণ্ট পলছ মিছন স্কুলত অধ্যয়ন কৰে। তেওঁ স্কটিছ চাৰ্চ কলেজ, কলকাতা পৰা ৰাজনীতি বিজ্ঞানত অনাৰ্ছসহ স্নাতক ডিগ্ৰী লাভ কৰে। বৰ্তমান তেওঁ মুম্বাইত বসবাস কৰি পেচাগত কামত নিয়োজিত।

## অভিনয় জীৱন
১৭ বছৰ বয়সত পায়েল ঘোষে এগৰাকী বন্ধুৰ সৈতে *শ্বাৰপচ পেৰিল* নামৰ বিবিচি টেলিফিল্মখনৰ অডিচনত অংশ লয় আৰু তাতেই অভিনয়ৰ সুযোগ লাভ কৰে। এই ঐতিহাসিক চলচ্চিত্ৰখনত তেওঁ বংগৰ এগৰাকী বিপ্লৱী স্বাধীনতা সংগ্ৰামীৰ কন্যাৰ ভূমিকাত অভিনয় কৰে।

পাছত তেওঁ এখন কানাডিয়ান চলচ্চিত্ৰত অভিনয় কৰে, য’ত তেওঁ এগৰাকী ছাত্ৰীৰ চৰিত্ৰ ৰূপায়ণ কৰে।

পিতৃ-মাতৃৰ আপত্তিৰ পিছতো কলেজৰ বন্ধৰ সময়ত তেওঁ কলকাতা এৰি মুম্বাইলৈ যায় আৰু অভিনেতা নমিত কিশোৰৰ অভিনয় একাডেমীত প্ৰশিক্ষণ গ্ৰহণ কৰে। তাতেই পৰিচালক চন্দ্ৰ শেখৰ ইয়েলেটিৰ সৈতে পৰিচয় হৈ তেওঁ তেলেগু চলচ্চিত্ৰ *প্ৰয়াণম*ত মুখ্য ভূমিকাত অভিনয়ৰ সুযোগ লাভ কৰে।

ইয়াৰ পাছত তেওঁ *মিষ্টাৰ ৰাচকেল*, *ওছাৰাভেল্লী* আৰু কন্নড় চলচ্চিত্ৰ *বৰ্ষাধাৰে*ত অভিনয় কৰে। তেওঁ প্ৰথম তামিল চলচ্চিত্ৰ *থেৰ’ডাম ভিদিয়িলে*ত অভিনয় কৰে আৰু ২০১২ চনত বিবেক অগ্নিহোত্ৰীৰ হিন্দী চলচ্চিত্ৰ *ফ্ৰিডম*ত নিৰ্বাচিত হয়।

২০১৭ চনত তেওঁৰ অভিনীত হিন্দী চলচ্চিত্ৰ *পেটেল কী পঞ্জাবী সাথী* মুক্তি লাভ কৰে।

২০২০ চনৰ এপ্ৰিল মাহত তেওঁ আৰ্থিক সংকটত ভুগি থকা বুলি প্ৰকাশ কৰে।

### মানহানি মামলা
২৩ ছেপ্টেম্বৰ ২০২০ তাৰিখে পায়েল ঘোষে পৰিচালক অনুৰাগ কাশ্যপৰ বিৰুদ্ধে যৌন নিৰ্যাতনৰ অভিযোগ উত্থাপন কৰে। এই অভিযোগৰ পাছত বিষয়টো দেশজুৰি বিতৰ্কৰ সৃষ্টি কৰে।

পাছত অভিনেত্ৰী ৰিচা চন্দায়ে পায়েল ঘোষৰ বিৰুদ্ধে মানহানিৰ মামলা ৰুজু কৰে আৰু পৰৱৰ্তী সময়ত পায়েল ঘোষে নিঃশৰ্ত ক্ষমা বিচাৰে।

## ৰাজনৈতিক জীৱন
২৬ অক্টোবৰ ২০২০ তাৰিখে পায়েল ঘোষে ৰামদাস আঠাৱালেৰ নেতৃত্বাধীন ৰিপাব্লিকান পাৰ্টি অৱ ইণ্ডিয়া (আঠাৱালে)ত যোগদান কৰে আৰু সেইদিনাই দলটোৰ মহিলা শাখাৰ উপ-সভানেত্ৰী হিচাপে নিযুক্ত হয়।

## ফিল্ম'গ্ৰাফী
### চলচ্চিত্ৰসমূহ

### টেলিভিছন

## তথ্যসূত্ৰ

## বাহ্যিক সংযোগ
* 

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় ৰাজনীতিবিদ
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:একবিংশ শতিকাৰ ভাৰতীয় মহিলা ৰাজনীতিবিদ
শ্ৰদ্ধা দাস

**শ্ৰদ্ধা দাস** এগৰাকী ভাৰতীয় অভিনেত্ৰী আৰু মডেল, যিয়ে প্ৰধানকৈ তেলেগু আৰু হিন্দী চলচ্চিত্ৰত অভিনয় কৰে। ২০০৮ চনত তেলেগু চলচ্চিত্ৰ *সিদ্ধু ফ্ৰ'ম ছিকাকুলাম*ৰ জৰিয়তে অভিনয় জীৱনৰ অভিষেক ঘটে। ইয়াৰ পিছৰ পৰাই তেওঁ ছটা ভিন্ন ভাৰতীয় চলচ্চিত্ৰ উদ্যোগত কাম কৰিছে।

## প্ৰাথমিক জীৱন
শ্ৰদ্ধা দাসৰ জন্ম ৪ মাৰ্চ ১৯৮৭ অথবা ১৯৯১ চনত মুম্বাই, মহাৰাষ্ট্ৰত বাঙালী পৰিয়ালত হৈছিল। তেওঁৰ পিতৃ সুনীল দাস এগৰাকী ব্যৱসায়ী, যি পুৰুলিয়াৰ বাসিন্দা, আৰু মাতৃ সপ্না দাস এগৰাকী চিকিৎসক। শ্ৰদ্ধা দাস এগৰাকী বৌদ্ধ ধৰ্মালম্বী ব্যক্তি।

তেওঁ মুম্বাইতে ডাঙৰ-দীঘল হয় আৰু তাতেই শিক্ষা সম্পূৰ্ণ কৰে। তেওঁ SIES কলেজ অৱ আৰ্টছ, ছায়েন্স এণ্ড কমাৰ্চৰ পৰা সাংবাদিকতা বিষয়ত গণ সংবাদ মাধ্যমত স্নাতক ডিগ্ৰী লাভ কৰে।

স্নাতক অধ্যয়নৰ সময়ত তেওঁ থিয়েটাৰত কাম কৰিছিল আৰু নেচনেল স্কুল অৱ ড্ৰামাৰ শিল্পী যেনে পীয়ুষ মিশ্ৰ, চিত্তৰঞ্জন গিৰি আৰু ছালিম শ্বাহৰ দ্বাৰা পৰিচালিত কৰ্মশালাত অংশগ্ৰহণ কৰিছিল। তেওঁ গ্লেড্ৰেগছ একাডেমীত প্ৰশিক্ষণ লোৱাৰ আগতে মেকড’ৱেলছ, এৰিষ্ট’ক্ৰেট আদি বহু বিজ্ঞাপনতো অভিনয় কৰিছিল।

## কেৰিয়াৰ
২০০৮ চনত তেলেগু চলচ্চিত্ৰ *সিদ্ধু ফ্ৰ'ম ছিকাকুলাম'ৰ যোগেদি শ্ৰদ্ধা দাসৰ চলচ্চিত্ৰ জীৱনৰ আৰম্ভণি হয়। *তাৰ্গেট*ৰ পিছতে তেওঁ ছয় মাহৰ ভিতৰত চাৰিখন তেলেগু ছবিত চুক্তিবদ্ধ হয়—*১৮, ২০ লাভ ষ্ট'ৰী*, *ডায়েৰী*, *অভিনেতা* আৰু সুকুমাৰ পৰিচালিত *আৰ্যা ২* আছিল তেওঁৰ প্ৰথম বৃহৎ বাজেটৰ প্ৰকল্প।

২০১০ চনত তেওঁ হিন্দী চলচ্চিত্ৰ *লাহোৰ*ৰ জৰিয়তে বলিউডত অভিষেক কৰে। এই ছবিখনত তেওঁ এগৰাকী পাকিস্তানী মনোৰোগ চিকিৎসকৰ চৰিত্ৰত অভিনয় কৰে আৰু সমালোচকৰ প্ৰশংসা লাভ কৰে। ছবিখনে বিভিন্ন আন্তঃৰাষ্ট্ৰীয় বঁটা লাভ কৰে।

ইয়াৰ পিছত তেওঁ *ডাৰ্লিং*, *মাৰো চৰিত্ৰ* আৰু *নাগাৱল্লী* আদি চলচ্চিত্ৰত মুখ্য চৰিত্ৰত অভিনয় কৰে। বিভিন্ন সফল চলচ্চিত্ৰৰ ছিকুৱেলত অভিনয় কৰাৰ বাবে তেওঁ “ছিকুৱেল কুইন” বুলি জনাজাত হয়।

তেওঁৰ দ্বিতীয়খন [[হিন্দী]] চলচ্চিত্ৰ *দিল তো বাচ্চা হ্যায় জী* ২০১১ চনত মুক্তি লাভ কৰে। ইয়াৰ পিছত তেওঁ [[কন্নড়]] আৰু [[মালয়ালম]] চলচ্চিত্ৰতো অভিষেক কৰে। ২০১৪ চনত তেওঁ [[বাংলা]] চলচ্চিত্ৰ *দ্য ৰয়েল বেংগল টাইগাৰ''ৰ জৰিয়তে বাংলা চলচ্চিত্ৰত প্ৰৱেশ কৰে।

## তথ্যসূত্ৰ

## বাহ্যিক সংযোগ
* 
* 
* 

শ্ৰেণী:ভাৰতীয় অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
বিজৰী বৰকতউল্লাহ

**বিজৰী বৰকতউল্লাহ** এগৰাকী বাংলাদেশী টেলিভিছন অভিনেত্ৰী আৰু নৃত্যশিল্পী।

## প্ৰাৰম্ভিক জীৱন
বৰকতউল্লাহে ঢাকা বিশ্ববিদ্যালয়ৰ ইতিহাস বিভাগৰপৰা স্নাতক ডিগ্ৰী লাভ কৰে।

## কেৰিয়াৰ
১৯৮৮ চনত তেওঁ নিজৰ পিতৃ মোহাম্মদ বৰকতউল্লাহ পৰিচালিত নাটক *শুখেৰ ছাৰপত্ৰ*ৰ জৰিয়তে অভিনয় জীৱন আৰম্ভ কৰে। নাট্যধাৰাবাহিক *কোথাও কেউ নেই*ত অভিনয় কৰি তেওঁ ব্যাপক পৰিচিতি লাভ কৰে। ইয়াৰ পিছত তেওঁ মাহফুজ আহমেদৰ সৈতে *মেঘ কালো* নাটকত অভিনয় কৰে। লগতে জহিৰ ৰায়হানৰ চলচ্চিত্ৰ *জীৱন থেকে নেওয়া*ৰ আধাৰত নিৰ্মিত নাটকতো অভিনয় কৰে।

তেওঁ মডেলিং আৰু নৃত্যক্ষেত্ৰতো সক্ৰিয়ভাৱে জড়িত।

## ব্যক্তিগত জীৱন
বিজৰী বৰকতউল্লাহ মোহাম্মদ বৰকতউল্লাহ আৰু জীনাত বৰকতউল্লাহৰ কন্যা। তেওঁৰ পিতৃ এগৰাকী নৃত্যশিল্পী আছিল, যিয়ে পাছলৈ টেলিভিছন প্ৰযোজক হিচাপে আত্মপ্ৰকাশ কৰে। তেওঁৰ মাতৃ জীনাত বৰকতউল্লাহো এগৰাকী নৃত্যশিল্পী আছিল আৰু ২০০৮ চনত বাংলাদেশ শিল্পকলা একাডেমী বঁটা লাভ কৰে। তেওঁৰ ভগ্নী কাজৰি বৰকতউল্লাহ এগৰাকী প্ৰযোজক আৰু উপস্থাপক।

বিজৰী বৰকতউল্লাহে ১৪ এপ্ৰিল ২০১৩ তাৰিখে বাংলাদেশী অভিনেতা ইন্তেখাবদিনাৰক বিবাহ কৰে। ইয়াৰ আগতে তেওঁ ১৯৯৫ চনৰপৰা ২০১২ চনলৈ সংগীত পৰিচালক শওকত আলী ইমনৰ সৈতে বিবাহিত আছিল। এই দম্পতীৰ এগৰাকী কন্যা আছে — উৰ্বানা শওকত।

## শিল্পী হিচাপে স্বীকৃতি
বিজৰী বৰকতউল্লাহ বাংলাদেশৰ টেলিভিছন নাট্য জগতৰ এগৰাকী সুপৰিচিত আৰু প্ৰভাৱশালী শিল্পী হিচাপে পৰিচিত। শক্তিশালী অভিনয়, সংলাপ উপস্থাপন আৰু চৰিত্ৰত আত্মস্থ হোৱাৰ ক্ষমতাৰ বাবে তেওঁ দৰ্শকৰ লগতে সমালোচকৰো প্ৰশংসা লাভ কৰি আহিছে। বিশেষকৈ সামাজিক আৰু পাৰিবাৰিক নাট্যধাৰাবাহিকসমূহত তেওঁৰ অভিনয় যথেষ্ট জনপ্ৰিয়তা লাভ কৰিছে। 

তেওঁৰ নৃত্যপ্ৰতিভাও সমানভাৱে সমাদৃত। শাস্ত্ৰীয় আৰু আধুনিক নৃত্যশৈলীৰ সংমিশ্ৰণেৰে তেওঁ বহু মঞ্চ অনুষ্ঠান আৰু টেলিভিছন অনুষ্ঠানত অংশগ্ৰহণ কৰিছে। অভিনয়ৰ লগতে নৃত্যৰ ক্ষেত্ৰত সক্ৰিয় থকাৰ বাবে তেওঁক এগৰাকী বহুমুখী শিল্পী হিচাপে গণ্য কৰা হয়। 

দীৰ্ঘদিনীয়া কেৰিয়াৰৰ জৰিয়তে তেওঁ বাংলাদেশৰ টেলিভিছন নাট্যশিল্পক সমৃদ্ধ কৰাত উল্লেখযোগ্য অৱদান আগবঢ়াইছে আৰু নতুন প্ৰজন্মৰ শিল্পীৰ বাবে অনুপ্ৰেৰণা হিচাপে বিবেচিত হৈছে। 

## কৰ্মসমূহ
; টেলিভিছন
* *ছাৰপত্ৰ*
* *ও বয়*
* *কোথাও কেউ নেই*
* *মেঘ কালো*
* *বাটিঘৰ*
* *অউত্ৰী*
* *কৰ্পোৰেট*
* *মুখ ও মুখৰতা*
* *কাছাকাছি*

; চলচ্চিত্ৰ
* *আয়নাবাজি* (২০১৭) – বিশেষ উপস্থিতি

; ৱেব ছিৰিজ
* *কাৰাগাৰ* (২০২২)
* *যদি আমি বেঁচে ফিৰি* (২০২২) – শাহনাজ

## তথ্যসূত্ৰ

## বাহ্যিক সংযোগ

* 
* 

শ্ৰেণী:বাংলাদেশৰ অভিনেত্ৰী
ফেৰদৌচ আৰা

**ফেৰদৌচ আৰা** (বাংলা: ফেব়দৌস আব়া) এগৰাকী বাংলাদেশী নজৰুল সংগীত শিল্পী। তেওঁ বাংলাদেশৰ দ্বিতীয় সৰ্বোচ্চ অসামৰিক সন্মান একুশে পদক লাভ কৰা এগৰাকী বিশিষ্ট গায়িকা।

## প্ৰাৰম্ভিক জীৱন আৰু শিক্ষা
ফেৰদৌচ আৰাই ব্ৰাহ্মণবাৰিয়া জিলাত জন্মগ্ৰহণ কৰে, তেওঁৰ ঘৰুৱা নাম *মেৰিন*। তেওঁৰ পিতৃ এ.এইচ.এম. আব্দুল হাই পঞ্চাশৰ দশকৰ এগৰাকী ধ্ৰুপদী সংগীতশিল্পী আছিল আৰু মাতৃ মোশাৰ্ৰেফা বেগম। তেওঁৰ তিনিগৰাকী ভগ্নী আছে — জান্নাত আৰা, নূৰ-ই-জান্নাত আৰু হুৰ-ই-জান্নাত। তেওঁ ঢাকা বিশ্ববিদ্যালয়ৰ ইতিহাস বিভাগৰপৰা স্নাতক আৰু স্নাতকোত্তৰ ডিগ্ৰী লাভ কৰে।

## কেৰিয়াৰ
১৯৭৩ চনত ফেৰদৌচ আৰাই বাংলাদেশ বেতাৰৰ নিয়মিত কণ্ঠশিল্পী হিচাপে নিজৰ কেৰিয়াৰ আৰম্ভ কৰে আৰু পাছলৈ বাংলাদেশ টেলিভিছনতো যুক্ত হয়। তেওঁ নজৰুল সংগীত, আধুনিক আৰু দেশপ্ৰেমমূলক সংগীতৰ বহু এলবাম প্ৰকাশ কৰিছে। ১৯৮৫ চনত তেওঁৰ প্ৰথম এলবাম **সাৰগাম** লেবেলৰপৰা প্ৰকাশ পায়। তেওঁ বাংলাদেশত প্ৰথমবাৰৰ বাবে নজৰুল সংগীতৰ সংগীত-ভিডিঅ’ প্ৰকাশ কৰা শিল্পী হিচাপে পৰিচিত।

তেওঁ ঢাকা বিশ্ববিদ্যালয়ৰ নজৰুল ইনষ্টিটিউট আৰু ঢাকা মিউজিক কলেজত নজৰুল সংগীত শিক্ষা দিয়ে। ২০০০ চনত তেওঁ **সুৰ সপ্তক** নামৰ এটা সংগীত বিদ্যালয় প্ৰতিষ্ঠা কৰে। তেওঁ চলচ্চিত্ৰ, তথ্যচিত্ৰ আৰু নাটকৰ পটভূমি কণ্ঠশিল্পী হিচাপেও কাম কৰিছে। ইমপ্ৰেছ টেলিফিল্ম লিমিটেডৰ চলচ্চিত্ৰ *মেহেৰ নিগাৰ*তো তেওঁ কণ্ঠদান কৰিছে।

১৯৮৬ চনত তেওঁ ইনাৰ লণ্ডন এডুকেচন অথৰিটিৰ আমন্ত্ৰণত লণ্ডনৰ ৰয়েল এলবাৰ্ট হলত গালা কনচাৰ্টত সংগীত পৰিৱেশন কৰে। তেওঁ বাংলাদেশ শিল্পকলা একাডেমীতো বহুবাৰ সংগীত পৰিৱেশন কৰিছে।

ফেৰদৌচ আৰাই *সংগীত ভুবনে নজৰুল* আৰু *সঞ্চিতাৰ কথা বাৰ্তা* নামৰ দুখন গ্ৰন্থ ৰচনা কৰিছে। তেওঁ চেনেল আইত *সঞ্চিতা* আৰু এনটিভিত *এই সময়* অনুষ্ঠান সঞ্চালনা কৰে, যিবোৰ নজৰুল বিষয়ক টেলিভিছন অনুষ্ঠান।

## এলবাম
* প্ৰথম কেছেট (১২টা নজৰুল সংগীত), স্বৰগম (১৯৮৫)
* এলপি আৰু কেছেট, নজৰুল ইনষ্টিটিউট (১৯৮৬)
* *শাওন-এ-ৰাহে* (১৯৯৯)
* *তুমি আসলে যে কি ভালো লাগে*, স্বৰগম
* *তুমি কি দখিনা পবন*, স্বৰগম (২০০৫)

## ব্যক্তিগত জীৱন
ফেৰদৌচ আৰা চৰকাৰী বিষয়া (অৱসৰপ্ৰাপ্ত ২০১৮) ৰফিকুল মোহাম্মদৰ সৈতে বিবাহিত। তেওঁলোকৰ এজন পুত্ৰ — ফয়সাল মোহাম্মদ আৰু এগৰাকী কন্যা — ফাহমি ফেৰদৌচ আছে। ফয়সাল মোহাম্মদে কানাডাৰ ডালহাউজি বিশ্ববিদ্যালয়ৰপৰা বৈদ্যুতিক প্ৰকৌশলত শিক্ষা লাভ কৰি ২০১৬–২০১৭ বৰ্ষত প্ৰথম বাংলাদেশী চেক্সটন স্কোলাৰ হিচাপে মনোনীত হয়।

## বঁটা আৰু সন্মান
* বাচসাস বঁটা
* ট্ৰাব বঁটা
* শিল্পাচাৰ্য জয়নুল আবেদিন সোণালী পদক
* চেনেল আই জীৱনজোৰা সন্মান বঁটা
* নজৰুল বঁটা (২০১৭)
* চেনেল আই মিউজিক লাইফটাইম এচিভমেণ্ট এৱাৰ্ড (২০২৪)

## তথ্যসূত্ৰ

## বাহ্যিক সংযোগ
* 
* 

শ্ৰেণী:বাংলাদেশৰ কণ্ঠশিল্পী